Κορωνοϊός: Τα μισά κρούσματα η Αττική - Πάνω από το όριο συναγερμού ο δείκτης θετικότητας με 4,33% | eReportaz\n06/03/2021, 6:47 ΜΜ\nΟ ΕΟΔΥ σήμερα ανακοίνωσε ότι τα νέα εργαστηριακά επιβεβαιωμένα κρούσματα της νόσου που καταγράφηκαν τις τελευταίες 24 ώρες είναι 2.301. Ο συνολικός αριθμός των κρουσμάτων ανέρχεται σε 203.978 (ημερήσια μεταβολή +1.1%), εκ των οποίων 51.7% άνδρες.\nΣήμερα διενεργήθηκαν 23.687 PCR τεστ, όπως επίσης και 29.422 Rapid τεστ με αποτέλεσμα να γίνουν συνολικά 53.109 PCR και Rapid τεστ. Ο δείκτης θετικότητας στο σύνολο PCR και Rapid τεστ ανήλθε στο 4,33% ξεπερνώντας το διεθνές όριο συναγερμού\nΗ Π.Ε. Αττικής είχε σήμερα 1.153 κρούσματα


UI/UX Online Seminar – Coding School\nΜάθε να δημιουργείς χρηστικές εφαρμογές και ιστοσελίδες.\nοι συμμετοχεσ εκλεισαν\ndesigners και front-end developers\nΤι είναι το UI/UX Online Seminar?\nOι σχεδιαστές UI/UX (δηλαδή User Interface / User Experience) είναι υπεύθυνοι για το σχεδιασμό κάθε οθόνης ενός site ή μιας εφαρμογής, αλλά για τον τρόπο με τον οποίο ο χρήστης αλληλοεπιδρά και τις χρησιμοποιεί με ευκολία.\nΜέσα από το σεμινάριο θα μάθεις να σκέφτεσαι και να σχεδιάζεις με ανθρωποκεντρική προσέγγιση και να δημιουργείς εμπειρίες βασισμένες στις ανάγκες των τελικών χρηστών. Η διαδικασία αυτή δεν είναι μόνο υπόθεση των Designers, αλλά όλων όσων εμπλέκονται στην ανάπτυξη ενός προϊόντος, εφαρμογής ή online υπηρεσίας.\nDesign UIs for mobile application\nUser Flows & User Goals\nLow-fi VS High-fi Prototypes (Wireframes / Mockups / Prototypes, How to use Figma, Design your first low-fi prototype)\nPresentation of project & Feedback\nPreparation of our first Usability Test\nUsability Testing Demonstration\nΑπασχολείται στον ευρύτερο χώρο του Design από το 2009, ενώ τα τελευταία 3 χρόνια έχει εισέλθει στο χώρο της εκπαίδευσης αναλαμβάνοντας το συντονισμό του Web Department στον εκπαιδευτικό φορέα SAE στην Αθήνα. Δουλεύει παράλληλα σαν UX Designer και τον τελευταίο χρόνο διοργανώνει το Athens Gamification Meetup.\nΣτο τέλος του σεμιναρίου θα είσαι σε θέση να κατανοήσεις το UI/UX και να σχεδιάζεις διαδραστικές εμπειρίες για το χρήστη. Θα μάθεις ένα διαφορετικό Design Thinking Process με το οποίο θα δημιουργείς Lo-fi και High-fi Prototypes.


ΠΑΟΚ - Παναθηναϊκός 1-1 | Superleague | gazzetta.gr\nΤρίτη, 31 Μαΐου 2016 - 22:07\nFollow @twitterΠΑΟΚ - Παναθηναϊκός 1-1\nΓΚΟΛ Ο ΡΟΝΤΡΙΓΚΕΣ, ΑΥΤΟΓΚΟΛ Ο ΒΙΤΟΡ, ΤΕΡΑΣΤΙΑ ΕΠΕΜΒΑΣΗ ΑΠΟ ΓΛΥΚΟ!\n1 - 1Διαβάστε ξανά τη Live Περιγραφή του αγώναΠΑΟΚ - Παναθηναϊκός\nΟ ΠΑΟΚ γιορτάζει τα 90 χρόνια και οι παίκτες του... έκαναν δώρο την ευκαιρία να παίξει για πρώτη φορά στην ιστορία του στο Τσάμπιονς Λιγκ! Το 1-1 με τον Παναθηναϊκό έδωσε στον «Δικέφαλο» την πρώτη θέση στα πλέι οφ και το εισιτήριο για τα προκριματικά της κορυφαίας διασυλλογικής διοργάνωσης\nΜετά από τρία χρόνια ο ΠΑΟΚ ξανά στα προκριματικά του Τσάμπιονς Λίγκ. Οι Θεσσαλονικείς από τελευταίοι που ήταν στην διαδικασία των play offs κατάφεραν να συγκεντρώσει 12 βαθμούς και να τερματίσουν πρώτοι. Στην Τούμπα με το σφύριγμα της λήξης από τον Αρετόπουλο, στήθηκε ένα μεγάλο πάρτι με τον κόσμο ν' αποθεώνει τους παίκτες και το τεχνικό. «Τι ωραία που θα τεντώνει μεσ' την Τούμπα το σεντόνι» φώναζαν οι φίλαθλοι του Δικεφάλου. Στα επίσημα ο Ιβάν Σαββίδης αγκάλιαζε τα αγαπημένα του πρόσωπα και χειροκροτούσε συνεχώς τους παίκτες του. Ο μεγαλομέτοχος της ΠΑΕ θα «χρυσώσει» την ομάδα για την επιτυχία καθώς είχε υποσχεθεί 1 εκατ ευρώ.\nΈτσι έπαιξαν οι δύο ομάδες\nΟ Βλάνταν Ίβιτς για την αναμέτρηση με τον Παναθηναϊκό επέλεξε να ξεκινήσει σε σχηματισμό 4-3-3 με τον Γλύκο κάτω από τα δοκάρια, δεξιά τον Κίτσιου, αριστερά τον Λέοβατς και στο κέντρο της άμυνας οι Βίτορ και Μαλεζάς. Στο κέντρο οι Τζιόλης, Τσίμιροτ και Χαρίσης. Στις πτέρυγες οι Πέλκας και Ροντρίγκες και στην επίθεση ο Αθανασιάδης.\nΟ Παναθηναϊκός του Αντρέα Στραματσόνι ξεκίνησε το παιχνίδι σε σχηματισμό 4-3-3, με τους Στιλ κάτω από τα δοκάρια. Αριστερό μπακ τον Νάνο, δεξί τον Μέστο και τους Μολέδο, Κουτρουμπή στο κέντρο της άμυνας. Στο κέντρο οι Ζέκα , Λουντ και Αμπέντ. Στην επίθεση και στα άκρα οι Εβανζελίστα, Κλωναρίδης και στην κορυφή της επίθεσης ο Λέτο.\nΟ ΠΑΟΚ εμφανίστηκε στον αγωνιστικό χώρο αρκετά επιθετικός παίζοντας πολύ με τα άκρα του ταλαιπωρώντας αφάνταστά τους αμυντικούς του Παναθηναϊκού. Ο Δικέφαλος που είχε όλο κι όλο τρία ψηλά κορμιά (Κλάους, Μαλεζά και Τζιόλη) δημιούργησε πολλά προβλήματα καθώς είχε πάρει όλες τις εναέριες μονομαχίες από τους παίκτες του Παναθηναϊκού, σε κάθε στημένη μπάλα. Οι φιλοξενούμενοι έδειχναν να αιφνιδιάζονται με τα τρεξίματα των παικτών του Ίβιτς με αποτέλεσμα να χάνουν όλες τις μονομαχίες, ενώ είχαμε και αρκετά «πουλήματα» της μπάλας με τον Αμπέντ να κάνει τα περισσότερα.\nΜόλις στο 7ο λεπτό ο ΠΑΟΚ είχε την πρώτη του μεγάλη ευκαιρία για ν' ανοίξει το σκορ. Μετά από κόρνερ του Πέλκα, ο Αθανασιάδης έπιασε την κεφαλιά με τον Μαλεζά να κάνει το γυριστό σουτ και τον Στιλ να διώχνει σε κόρνερ. Στο αμέσως επόμενο λεπτό ο Παναθηναϊκός φώναξε για ένα φάουλ του Κίτσιου πάνω στον Κλωναρίδη με τον Αρετόπουλο να μη σφυρίζει το φάουλ.\nΣτο 18' ήρθε το γκολ για τον Δικέφαλο που έδειχνε να πατάει καλά στον αγωνιστικό χώρο. Μετά λάθος του Αμπέντ, ο Πέλκας έγινε κάτοχος της μπάλα στέλνοντας την μπάλα στον αμαρκάριστο Ροντρίγκες. Ο επιθετικός από το Πράσινο Ακρωτήρι μ' έναν «κεραυνό» έστειλε την μπάλα στην κλειστή του γωνία του Στιλ.\nΟ Παναθηναϊκός που είχε αρκετά προβλήματα στο να κρατήσει μπάλα στα πόδια του ευτύχισε να πετύχει ένα τυχερό γκολ. Μετά από λάθος του Πέλκα, ο Λουντ πήρε την μπάλα κάνοντας μια κούρσα 15-20 μέτρων. Ο μέσος των «πράσινων» έκανε από τον άξονα ένα δυνατό σουτ με την μπάλα να κοντράρει στο πόδι του Βίτορ και στη συνέχεια να καταλήγει στα δίχτυα του Γλύκου που δεν μπόρεσε να αντιδράσει.\nΜέχρι και το τέλος του πρώτο ημιχρόνου οι φιλοξενούμενοι πήραν ψυχολογία και επισκέπτονταν πιο συχνά στην εστία του Γλύκου, χωρίς όμως να κάνουν την μεγάλη φάση στο παιχνίδι. Ο ΠΑΟΚ έδειχνε κουρασμένος, με τους παίκτες να οπισθοχωρούν και τα λάθη στις μεταβιβάσεις να είναι αρκετά. Ο Ίβιτς άλλαξε δύο -τρεις φορές το σύστημα του προκειμένου να μπλοκάρει την επιθετικότητα του Παναθηναϊκού χωρίς επιτυχία.\nΤο δεύτερο ημίχρονο ήταν αρκετά αγχωτικό για τους γηπεδούχους καθώς δεν μπορούσαν να επιβάλουν τον ρυθμός τους στον αγώνα. Ο Παναθηναϊκός εμφανίστηκε αποφασισμένος να κάνει την ανατροπή και να πάρει την «χρυσή» νίκη. Ο Βλάνταν Ίβιτς αποφάσισε ν' αποσύρει την κακό σήμερα Πέλκα περνώντας στην θέση τον Κοροβέση. Ο Στραματσόνι μετά από μια ώρα αγώνα απάντησε με την αλλαγή του Μπουμάλ στην θέση του Εβαντζελίστα . Ο Βραζιλιάνος μέσος ήταν κάτω του μετρίου και άξιο απορίας είναι γιατί επιμένει τόσο πολύ ο Ιταλός τεχνικός στην χρησιμοποίηση του. Η δεύτερη αλλαγή του ΠΑΟΚ ήταν ο Κοροβέσης στην θέση του Λέοβατς με τον Ίβιτς ν' αλλάξει όλη την αριστερή του πλευρά.\nΤο ματς στο τελευταίο μισάωρο του αγώνα έγινε αρκετά επιθετικό με τις δύο ομάδες να μάχονται ποια θα πετύχει το γκολ της νίκης. Η αγωνία είχε χτυπήσει κόκκινο με τους πάγκους των δύο ομάδων να παρακολουθούν όρθιοι το παιχνίδι. Ο Στραματσόνι πέρασε στο παιχνίδι με τον Βλαχοδήμο αλλάζοντας σχήμα σε 4-4-2. Στο 77' είχαμε μια καλή στιγμή για τους φιλοξενούμενους με τον Κουτρουμπή να σουτάρει χωρίς πίεση από το ύψος της μεγάλης περιοχής στέλνοντας την μπάλα άουτ. Δύο λεπτά αργότερα ο ΠΑΟΚ άγγιξε το γκολ με τον Χαρίση. Μετά από κεφαλιά του Κλάους ο νεαρός μέσος βρέθηκε απέναντι από τον Στιλ όμως ο τερματοφύλακας του Παναθηναϊκού με τα πόδια έδιωξε σε κόρνερ.\nΑπό μια ευκαιρία στο τέλος\nΗ απόκρουση του αγώνα έγινε στο 86' στο σουτ του Πέτριτς. Ο Κροάτης επιθετικός βρέθηκε στην περιοχή του ΠΑΟΚ και με ένα απευθείας σουτ ανάγκασε τον Γλύκο να απογειωθεί και να διώξει σε κόρνερ. Στο 87' ο ΠΑΟΚ απάντησε στην ευκαιρία του Πέτριτς, με τον Μπερμπάτοφ να σπάει την μπάλα στον Ροντρίγκες, σουτ και ο Νάνο σαν σωτήρας έδιωξε με το κεφάλι σε κόρνερ.\nMAN OF THE MATCH: Ο Παναγιώτης Γλύκος στο 85' έκανε την απόκρουση του αγώνα στο σουτ του Πέτριτς δίνοντας στο ΠΑΟΚ το χρυσό εισιτήριο για τα προκριματικά του Τσάμπιονς Λίγκ\nΑΔΥΝΑΜΟΣ ΚΡΙΚΟΣ: Οι Πέλκας και Εβαντζελίστα ήταν ένα ή και δύο κλικ κάτω σε απόδοση από τους υπόλοιπους ποδοσφαιριστές. Ο Έλληνας μέσος που αγωνίστηκε στην αριστερή πλευρά αντιμετώπισε αρκετά προβλήματα στο ανασταλτικό κομμάτι, ενώ και δημιουργικά ήταν κακός. Εκτός από την πάσα στον γκολ του Ροντρίγκεζ έκανε αρκετά λάθη στις μεταβιβάσεις του. Ο Βραζιλιάνος μέσος ήταν αρκετά κακός και δεν βοήθησε σε κανένα τομέα την ομάδα του.\nΣΤΟ ΥΨΟΣ ΤΟΥ: Ο Στέλιος Μαλεζάς, στην πίεση που άσκησε ο Παναθηναϊκός ήταν ο πιο σταθερός, με σωστές αμυντικές τοποθετήσεις. Επίσης βρέθηκε κάποια στιγμή να προωθεί το παιχνίδι του ΠΑΟΚ επιθετικά.\nΗ ΓΚΑΦΑ: Ο Αμπέντ στο γκολ του ΠΑΟΚ πούλησε την μπάλα στον Πέλκα με τον Αλγερινό ν' αφήνει τον Έλληνα μέσο με άνεση να πασάρει στον Ροντρίγκες\nΤΟ ΣΤΡΑΓΑΛΙ: Ο Αλέξανδρος Αρετόπουλος δεν έκανε το μεγάλο λάθος που θα έκρινε το παιχνίδι. Εκτός από ένα δύο λάθη ήταν αρκετά καλός όπως και οι συνεργάτες του.\nΤΟ ΤΑΜΕΙΟ ΤΟΥ GAZZETTA: Επιτέλους μια επιτυχία για τον ΠΑΟΚ του Ιβάν Σαββίδη. Μπορεί να μην είναι κάποιος τίτλος, όμως το γεγονός ότι και φέτος άλλη μια χρονιά θα πήγαινε στράφι, η έξοδος στα προκριματικά του Τσάμπιονς Λίγκ χρυσώνει το χάπι. Ο μεγαλομέτοχος βρέθηκε στο μπαλκονάκι και χειροκρότησε τον κόσμο για την βοήθεια που προσέφεραν σήμερα. Ο ΠΑΟΚ που έπαιζε σήμερα για δύο αποτελέσματα πήρε την ισοπαλία απέναντι στον Παναθηναϊκό που έδειξε ότι θέλει πολλές αλλαγές το καλοκαίρι για να επανέλθει και πάλι στις επιτυχίες.\nΔΕΙΤΕ ΕΔΩ ΤΑ ΓΚΟΛ ΚΑΙ ΤΙΣ ΚΑΛΥΤΕΡΕΣ ΦΑΣΕΙΣ ΤΟΥ ΑΓΩΝΑ ΣΤΗΝ ΤΟΥΜΠΑ


«Καυτερός» - Ένα κρυμμένο μαγαζί του '70 στο Χαλάνδρι σερβίρει θεϊκό κεμπάπ με την πιο καυτερή σάλτσα της πόλης\non 15 Οκτωβρίου 2017 .\n«Δεν το έχετε πειράξει καθόλου το μαγαζί» ρωτάω τον γιο που πλέον κάνει κουμάντο αλλά αρνείται πεισματικά να φωτογραφηθεί για το θέμα. «Καθόλου» μου απαντά «Είναι όπως ήταν πάντα». Υπάρχει ένας εσωτερικός χώρος και μια αυλή στην οποία μπορείς να καθίσεις ακόμα και τώρα που το επιτρέπει ο καιρός.\nΔεν είναι όμως η γραφικότητα του «Καυτερού» που μαζεύει σαν μελίσσι κόσμο από όλη την Αθήνα. Εδώ που τα λέμε το γεγονός ότι ο χρόνος έχει σταματήσει σ’ αυτό το μαγαζί για κάποιους είναι αποτρεπτικός παράγοντας. Αυτό που σε κάνει να πηγαίνεις και να ξαναπηγαίνεις στο συνοικιακό μαγαζάκι, είναι αυτό το θεϊκό, κομμένο στη μέση, κεμπάπ, τόσο ζουμερό και καλοψημένο που σου 'ρχεται να βάλεις τα κλάματα. Κι αν δεν τα βάλεις με το κεμπάπ είναι σχεδόν βέβαιο ότι θα «σε γονατίσει» η καυτερή του σάλτσα.\nΗ επιχείρηση είναι οικογενειακή και το μυστικό της σάλτσας πάει από γενιά σε γενιά «θα μου το πείτε;» ρωτάω τον γιο. «Αποκλείεται» μου το ξεκόβει. Θέλω όμως να μου πει ποιοι έρχονται στο μαγαζί (κάθε φορά που πάω όλο και κάποιον γνωστό πετυχαίνω). «Ολοι έχουν έρθει. Ηθοποιοί ποδοσφαιριστές, ο Σπύρος Παπαδόπουλος, ο Χάρης Ρώμας, ο Παπαδάκης... και χθες ήρθε ο γιος του Βασιλιά». (Αμάν! Έχουμε Βασιλιά; τι έχω χάσει;). Ο υιός Εξαρχόπουλος έβγαλε ένα κινητό για να μου δείξει τη σέλφι όλων των υπαλλήλων με τον Νικόλαο, γιο του Τέως. «Η Τατιάνα ήταν μαζί;» ρώτησα. Δεν πήρα απάντηση. Μάλλον η οικογένεια Εξαρχόπουλου δεν παρακολουθεί την ελληνική σόουμπιζ.\nτηλ. 210 6846366


64χρονη από την Αμαλιάδα περνάει φοβερή περιπέτεια μετά το εμβόλιο της AstraZeneca και κάνει μηνύσεις! | PatraVoice.gr\nΔημοσιεύτηκε: 15/04/2021 - 12:22\nΑπίστευτη περιπέτεια περνάει κατά 64 χρόνιανη από την Αμαλιάδα από την ημερομηνία που έπρεπε να κάνω κατά την διάρκεια της εφαρμογήςολίου της AstraZeneca! Πριν κάνω την έναρξη δημιουργίας του διαολίου, διαχωρίσεις, απαιτούμενες συνηθισμένες ανά τακτά διαφορά. Πρόγραμμα 30 Μαρτίου συμπληλήρωσε στην αγορά γιαολολιασμό στο Κέντρο Υγείας Γαστούνης. Η 64χρονη εφαρμογή χρώματος, η πρόσβαση θα έπρεπε να αναλύσω διανέργειες από το φιόλιο…\n«Κάνω εφαρμογή το διαόλιο. 31 Μαρτίου και 1η Απριλίου, δεν είχα τίποτα, παρά κάθε κοκίλα στο άνοιγμα και δεν έδωσα εμφάνιση. Έβαλα από κομπρέσα με διαμήλι και την επόμενη χρήση δεν είχα τιποτα. Από τις 2 του μήνα, διαχαίρεση κεντρικές εγκαταστάσεις και ένοιωθα πολύ άσχημα. Τηλεφωνώ στην παθολόγο μου και μου ειδικάστησε να πάρω κατά την διάρκεια της αντιβίωσης. Όντως πήρα στην αντιβίωση για 2 μέρες. Αλλαγήχισχισε να με πονάει το χρόνο μου. Άνω της διάπαشي δεν αντέχω να εελπισμένα. Μ έ έχω πρόσβαση στην αντίθετη εμφάνιση, στους διαφορετικούς και διαωμένους. Οι κεντρικές εργασίες συνεχίζονται μέχρι τις, που απαιτούνξ και την αντιβίωση. Σήμερα (σ.σ. χες) είμαι ολόσωμος ως προς τις απαιτούμενες διανέργειες… », ανεπτυγμένη η 64χρονη ερώτηση, η κάθε φορά ερώτηση:« στις 5 Απριλίου, ταί μου μουιιναν κατακόκκινα και πρήματα από τα γόνατα και χρώματα.\nΔεν απαιτείται καθιστικά κανάνακκώσω στην μέση μου. Ήμουν στο σπίτι του γιού μου επεννηθέντα στο Γαστούνη και πάω στο Κέντρο Υγείας. Ήταν πρόσβαση παπαολόγος και δια πνευμονολόγος. Ο παθολόγος, μου βρήκε θρόμβωση φλεώνών άκρων, μου πήρε χρόνο, έκανα καρδιογράφημα, ιδχα ιδικό οξυγόνο. Μήπως είμαι απαραίτητο να κάνω με στείλτο στο νοσοκομείο Πύργου δεν χρειάζομαι τριπλή όψη, στην Μαγνητική του Πύργουλη την ώρα και άρα θα εμφανίζουμε τα υλικά.\nΈκλεισα ραντεβού για triplex σε ακτινοθεραπεύτρια στην Γαστούνη και πήγα στην εμφάνισημένη στο πρωί. Διαπίστωσεά φλέβα μου, δεν έδινε αίμα. Επικοινώνησα με την παθολόγο και στην διαφορά επικοινώνη με τον αγγειολόγο στο Ρίο. Προσευχή προσεκτικά για διανο το ναδυάλ να βάλω ένα τζελ και να μπω σε παγωμένο στην μπανιέρα και να ανασηκώσω τα προϊόντα μου. Έκανα την εμφάνισημένη στο triplex και παραπέμφθηκα να πάω στον καρδιολόγο, να έχωωω συσκευασία α εισαγωγή και για τις αποφάσεις.\nΔιαπιστώθηκε πεσμένος σίδηρος, ανεβασμένα όλα για φλέμονες, ουρικό οξύ κλπ, που πριν το διάόλιο και τα φυσικά φυσικά. Έχω χάسي κάπου 11 κιλά. Συμπληρωματικά, ένα προσεκτικά χρηματικό χαρακτήρα για αναλύσεις και φυσικάκα. Η 64χρονη επικοινώνησε και με την εφαρμογή του διαολίου, που απαιτούνται να κάνω να κάνω με τον ΕΟΔΥ, κάθε φορά καταγγέλλει: «Τηλεφώνησα στο AstraZeneca και δηλώνει αναρμόδια. Παίρνω τον ΕΟΔΥ και στο τηλεφωνικό υλικό δεν το τακώνουν. Ούτε το τετρα دعاιο.\nΔεν χρειάζεται να δηλωθεί η εργασία που έχω πάτωμα ως κοντιτατικό. Πήρα και στον ΕΟΦ, που δηλώνει αναρμόδιος. Πλέον, θα κινηθώ νομικά. Θα πάω την Πέμπτη στον εξαντλητή του Κλέρου Υγείας, θα κάνω μηνυμάτων απαιτούμενος, η παραθέτω στην εμφάνιση στην αγορά, στο πάω και στο Αστυνομικό Τμήμα.\nΘα κινηθώ νομικά για αποζημίωση. Η ψυχολογία μου κατάσταση είναι πολύ κακή. Έχω αναστατωθεί, έχω αναστατώσει στην οικογένειά μου και έχω και τον φόβο… ».


Έχει και άλλα ψάρια η θάλασσα; – Αντικλείδι\nΟικολογία/Φύση, Υγεία / Διατροφή\nΣυχνή συμβουλή προς τους καταναλωτές είναι η αύξηση της ποσότητας ψαριών που καταναλώνουμε, ώστε να είμαστε προστατευμένοι έναντι των καρδιαγγειακών νοσημάτων. Ωστόσο, θα πρέπει οι καταναλωτές να ανησυχούν από ηθικής πλευράς όταν καταναλώνουν ψάρια ανοιχτής θάλασσας; Αλλά και από την άλλη, αποτελούν τα ψάρια ιχθυοτροφείου μια υγιεινή επιλογή;\nΑπαίτηση αλιείας για την υγεία\nΤα ψάρια και τα θαλασσινά είναι γνωστό ότι αποτελούν μια πολύτιμη πηγή πρωτεϊνών, απαραίτητων βιταμινών και ανόργανων στοιχείων. Επιπρόσθετα, οι διαιτητικές συστάσεις για την πλειονότητα του ευρωπαϊκού πληθυσμού προτείνουν την κατανάλωση μίας ή δύο μερίδων λιπαρών ψαριών (π.χ. σολομός ή κολιός) την εβδομάδα. Οι συστάσεις στηρίζονται στη γνώση ότι τα λιπαρά ψάρια είναι μια εξαίρετη πηγή ω-3 λιπαρών οξέων, τα οποία είναι ευεργετικά για την καρδιαγγειακή υγεία, καθώς επίσης και για την εμβρυική ανάπτυξη.\nΠώς παράγονται τα ψάρια σας;\nΠαγκοσμίως, η κατανάλωση ψαριών έχει αυξηθεί σημαντικά τις τελευταίες δεκαετίες. Στην Ευρωπαϊκή Ένωση (ΕΕ), η διαθέσιμη ποσότητα ψαριών από την αλιεία έχει μειωθεί, αλλά η κατανάλωση έχει αυξηθεί τουλάχιστον κατά 10% την τελευταία δεκαετία, με την αύξηση αυτή να καλύπτεται από τα ψάρια ιχθυοτροφείου. Σήμερα υπολογίζεται ότι περίπου τα 2/3 των ψαριών στην ΕΕ πιάνονται απευθείας από τη θάλασσα. Παραδείγματα ψαριών που προέρχονται κυρίως από ιχθυοτροφεία είναι ο σολομός, η ιριδίζουσα πέστροφα και ο κυπρίνος, ενώ στα ψάρια ανοιχτής θάλασσας περιλαμβάνονται η ρέγγα, ο τόνος, ο κολιός και οι σαρδέλες. Για τα ψάρια ανοιχτής θάλασσας, το θρεπτικό περιεχόμενο και τα επίπεδα επιμόλυνσης εξαρτώνται από ποικιλία παραγόντων, οι οποίοι δεν είναι δυνατό να ελεγχθούν εύκολα. Συγκεκριμένα, στους παράγοντες περιλαμβάνονται το είδος του ψαριού, η εποχή, η διατροφή του, η τοποθεσία που ζει, το στάδιο ζωής και η ηλικία. Τα ψάρια που βρίσκονται σε υψηλότερη θέση στην τροφική αλυσίδα (π.χ. σολομός, τόνος, ξιφίας) μπορεί να συγκεντρώσουν μολυσματικά υλικά. Στα ψάρια που μεγαλώνουν με μεθόδους υδατοκαλλιέργειας – ή άλλες μεθόδους καλλιέργειας – είναι δυνατόν να επιτευχθεί πολύ στενότερος έλεγχος της διατροφής τους. Επιπλέον, στην ΕΕ ισχύουν αυστηρές νομοθετικές ρυθμίσεις σε σχέση με την επιμόλυνση στα ψάρια ιχθυοτροφείου.\nΘρεπτική αξία των ψαριών ιχθυοτροφείου σε σύγκριση με τα ψάρια ανοιχτής θάλασσας\nΤα ψάρια ιχθυοτροφείου σιτίζονται με μια ελεγχόμενη δίαιτα, η οποία βασίζεται συχνά σε ιχθυέλαια και ιχθυάλευρα. Μια τέτοια διατροφή δεν υπόκειται σε εποχιακές μεταβολές σαν αυτές που παρατηρούνται στα ψάρια ανοιχτής θάλασσας. Συνεπώς, η έρευνα έχει πλέον αποδείξει ότι τα επίπεδα λιπιδίων στα ψάρια ιχθυοτροφείου είναι περισσότερο σταθερά σε σύγκριση με τα επίπεδα στα ψάρια ανοιχτής θάλασσας.\nΤα ιχθυάλευρα που χρησιμοποιούνται για τα σαρκοφάγα ψάρια ιχθυοτροφείου παράγονται κυρίως από ψάρια που δεν προορίζονται για ανθρώπινη κατανάλωση, όπως η σαρδελόρεγγα (Clupea sprattus) και το καπελάν (Mallotus Villosus). Αυξανόμενη είναι, επίσης, η χρήση φυτικών πηγών ιχθυάλευρου ∙ ωστόσο, η πρακτική αυτή θα μπορούσε να προκαλέσει μείωση της ποσότητας ω-3 λιπαρών στα ψάρια ιχθυοτροφείου. Αυτή η επίπτωση είναι δυνατό να αναχαιτιστεί με την εφαρμογή σίτισης με τροφές που περιέχουν κρέας ψαριών για τις τελευταίες εβδομάδες.\nΔιατηρησιμότητα των ψαριών για τους καταναλωτές\nΥπολογίζεται ότι αν διατηρηθούν οι σημερινές πρακτικές αλιείας, τα αποθέματα ψαριών θα εξαντληθούν μέσα στα επόμενα 40 χρόνια. Όσον αφορά τη ναυτική περιοχή της ΕΕ, μόνο λίγο περισσότερο από το 10% των κοπαδιών ψαριών είναι διατηρήσιμα. Είναι ξεκάθαρο, λοιπόν, ότι τα ψάρια ιχθυοτροφείου θα μπορούσαν να προσφέρουν μια μακροπρόθεσμη λύση στις αυξημένες ανάγκες της αγοράς.\nΠαρά το γεγονός ότι από μελέτες δεν προκύπτουν σημαντικές διαφορές μεταξύ των ψαριών ιχθυοτροφείου και αυτών ανοικτής θάλασσας, οι καταναλωτές θεωρούν τα ψάρια ανοικτής θάλασσας ως πιο υγιεινά και πιο νόστιμα από τα ψάρια ιχθυοτροφείου. Ωστόσο, τα ψάρια ιχθυοτροφείου διαθέτουν αρκετά πλεονεκτήματα, όπως:\nΘρεπτικό περιεχόμενο σύμφωνα με προδιαγραφές\nΑυστηρός έλεγχος της γραμμής παραγωγής\nΦτηνότερα, σταθερότερες τιμές\nΗ έρευνα έχει δείξει ότι, παρόλο που οι καταναλωτές δίνουν μεγάλη αξία στη διατήρηση της παραγωγής ψαριών και στα σχετικά με αυτήν ηθικά ζητήματα, το ενδιαφέρον αυτό δεν σχετίζεται απαραίτητα με τη νοοτροπία και την καταναλωτική συμπεριφορά. Η άρνηση της κατανάλωσης ψαριών ανοικτής θάλασσας έχει συσχετιστεί με ηθικά διλήμματα, ενώ η άρνηση για κατανάλωση ψαριών ιχθυοτροφείου σχετίζεται με την πεποίθηση για χαμηλότερη ποιότητα τροφίμων. Η υδατοκαλλιέργεια έχει, φυσικά, και αρνητικές περιβαλλοντικές συνέπειες: ανεξέλεγκτο ψάρεμα για την παραγωγή ιχθυοτροφών, αλλαγές φυσικού περιβάλλοντος, δημιουργία παραποτάμων και επιδράσεις στη βιοποικιλότητα, όταν τα ψάρια δραπετεύουν από τα σημεία εκτροφής. Ως απάντηση στα παραπάνω αποτελεί η χρηματοδότηση αρκετών προγραμμάτων στην ΕΕ, τα οποία στοχεύουν στη βελτίωση των υδατοκαλλιεργειών, έτσι ώστε να καλύπτονται οι καταναλωτικές ανάγκες με υπεύθυνο και διατηρήσιμο τρόπο.\nΕπιπρόσθετα, υπάρχει η πεποίθηση ότι τα ψάρια ιχθυοτροφείου είναι λιγότερο υγιεινά. Ωστόσο, λόγω του ελεγχόμενου περιβάλλοντος, οι ασθένειες σε μια υδατοκαλλιέργεια είναι περιορισμένες, βελτιώνοντας έτσι την ευημερία των ψαριών. Ένας σημαντικός στόχος των υδατοκαλλιεργειών είναι η εξασφάλιση ενός επιθυμητού επιπέδου ευημερίας, έτσι ώστε τα ψάρια ιχθυοτροφείου να μπορούν να συγκριθούν με τα «φυσικά» ψάρια ανοικτής θάλασσας.\nΓια τον καταναλωτή τόσο τα ψάρια ιχθυοτροφείου όσο και τα ανοικτής θάλασσας είναι ασφαλή και θρεπτικά, χωρίς να παρατηρούνται σημαντικές διαφορές μεταξύ τους, υπό την προϋπόθεση ότι τα ψάρια ιχθυοτροφείου αναπτύσσονται σε κατάλληλες συνθήκες. Ως απάντηση στην υπερβολική αλιεία, τα ψάρια ιχθυοτροφείου αποτελούν μια εφαρμόσιμη εναλλακτική, η οποία μπορεί να καλύψει τις διαιτητικές συστάσεις για κατανάλωση περισσότερων ψαριών.\nEU project RAFOA (Researching Alternatives to Fish Oils in Aquaculture) –\nEU project AQUAMAX (Sustainable Aquafeeds to Maximise the Health Benefits of Farmed Fish for Consumers) – http://www.aquamaxip.eu//\nEU project CONSENSUS (Towards Sustainable Aquaculture in Europe) –\nEuropean Food Safety Authority. Opinion of the Scientific Panel on contaminants in the food chain [CONTAM] related to the safety assessment of wild and farmed fish. Διαθέσιμο στη διεύθυνση:http://www.efsa.europa.eu/EFSA/efsa_locale-1178620753812_1178620762697.htm\nBergh O (2007). The dual myths of the healthy wild fish and the unhealthy farmed fish.Diseases of Aquatic Organisms 75:159-64.\nGreenPeace: “Έγκλημα στις ελληνικές θάλασσες”\nWF – καμπάνια για τα απειλούμενα προς εξαφάνιση ζώα\nΟι Ταλιμπάν του περιβάλλοντος\nAπό την κατάρα των φυσικών πόρων στην ευλογία\n30 σκίτσα για ένα διαρκές έγ-κλιμα


73 βιβλία για το καλοκαίρι | LiFO\n26.7.2020 | 08:37\nΙστανμπούλ – Πόλη και αναμνήσεις\nΟ Ορχάν Παµούκ αφηγείται τα παιδικά και νεανικά του χρόνια. Με ταχύτητα αστυνοµικού µυθιστορήµατος παρακολουθούµε τη διαµόρφωση του ψυχικού του κόσµου και ανακαλύπτουµε, µέσα από τη διεισδυτική µατιά του, τα σοκάκια της Ιστανµπούλ της δεκαετίας του 1950. Ένα πορτρέτο της θρυλικής πόλης - αυτοπροσωπογραφία του συγγραφέα. Η αφήγηση στην εµπλουτισµένη αυτή έκδοση, µε 200 επιπλέον φωτογραφίες, συνοµιλεί µε φωτογραφικό υλικό από το προσωπικό αρχείο του συγγραφέα και φωτογραφίες µεγάλων φωτογράφων, όπως ο Αρά Γκιουλέρ.\nΟι ήρωες στα διηγήματα του Παπαμάρκου επιστρέφουν οριστικά αλλαγμένοι στον τόπο τους, στη Λοκρίδα. Καθορισμένοι απ' ό,τι οφείλουν να κάνουν για την τιμή της κοινότητας, σύμφωνα με τον βαρύ νόμο του αίματος στο αυστηρό εθιμικό δίκαιο της κλειστής κοινωνίας τους, γίνονται θύτες και είναι ταυτοχρόνως θύματα. Ιστορίες ανομολόγητων πράξεων στην προφορική γλώσσα του ρουμελιώτικου ιδιώματος που οδηγούν τους ήρωες σε σύγκρουση με την κοινότητά τους και στην αναθεώρηση της ταυτότητάς τους.\nΜτφρ.: Νίκη Καρακίτσου-Dougé, Μαρία Κασαμπαλόγλου-Rodlin\nΑπό το 1942 ως το 1951, ο Αλµπέρ Καµύ γράφει, µεταξύ άλλων, τα βιβλία Η Πανούκλα, Οι Δίκαιοι και Ο επαναστατηµένος άνθρωπος. Ο δεύτερος τόµος των Σηµειωµαταρίων, που αναφέρεται σ' αυτά τα έργα εν τω γίγνεσθαι, εµπεριέχει και τις ουσιαστικές στιγµές µιας ζωής, καθώς και την Ιστορία σε εξέλιξη – την εκκαθάριση, τον Ψυχρό Πόλεµο... Εδώ ανακαλύπτουµε µια συνείδηση που δρα, έναν άνθρωπο µε όλες τις ευαισθησίες του, συνεπαρµένο από την οµορφιά.\nΣυνοπτική αλλά πλήρης και εξαιρετικά ευκολοδιάβαστη, αυτή η ιστορία του εκπληκτικού Αγώνα της Ανεξαρτησίας και της δημιουργίας του νεότερου ελληνικού κράτους θα ενδιαφέρει τους Έλληνες της Διασποράς, τους ξένους που κατοικούν στην Ελλάδα ή περνούν εδώ τα καλοκαίρια τους, τον τουρίστα που θα ήθελε να μάθει τι έγινε σ' αυτήν εδώ την άκρη του κόσμου κι επίσης τους Έλληνες που θα ήθελαν κάποιος φίλος τους ή συγγενής τους στο εξωτερικό να ξέρει πώς δημιουργήθηκε το σημερινό ελληνικό κράτος.\nΣαράντα τρία χρόνια μετά την αρχική έκδοση του εμβληματικού βιβλίου του Stephen King και σαράντα από τη μεταφορά της στον κινηματογράφο από τον Κιούμπρικ, η Λάμψη συνεχίζει να συναρπάζει. Η καινούργια δουλειά του Τζακ Τόρανς στο ξενοδοχείο «Η Θέα» είναι η ιδανική για μια νέα αρχή. Όταν όμως έρχεται ο χειμώνας, η ειδυλλιακή τοποθεσία αρχίζει να φαίνεται σατανική. Ο μόνος που αντιλαμβάνεται την παρουσία σκοτεινών δυνάμεων εκεί είναι ο Ντάνι Τόρανς, ένα πεντάχρονο παιδί με μοναδικό χάρισμα.\nΟ Φρανκ είναι ο ιδιοκτήτης ενός σταθμού εξυπηρέτησης αυτοκινήτων. Φιλοξενεί την εγγονή του, που την έστειλαν εκεί οι γονείς της επειδή είχε θέματα συμπεριφοράς. Όταν μια άσχημα τραυματισμένη νεαρή γυναίκα φτάνει στον σταθμό, ο Φρανκ και λίγοι ανύποπτοι πελάτες βρίσκονται μπλεγμένοι σ' ένα κυνηγητό ζωής και θανάτου. Τοποθετημένο σε έναν μοναχικό αυτοκινητόδρομο, βαθιά στις απέραντες εκτάσεις της Αυστραλίας, το Θηράματα είναι ένα καταιγιστικό, γεμάτο αδρεναλίνη μυθιστόρημα, διαφορετικό απ' οτιδήποτε έχετε διαβάσει ως τώρα.\nΟ φόνος της Αν Έιβερι\nΜτφρ.: Βικτωρία Λέκκα\nΈνας φονιάς, ο αρχηγός μιας συμμορίας ανηλίκων, μια ναρκομανής, ένας τύπος που κάνει μεγάλη ζωή με μισθό δασκάλου, ένας ζηλιάρης σύζυγος, ένας διστακτικός μάρτυρας, αυτοί ήταν οι άνθρωποι που βάλθηκε να ανακρίνει ο ψυχαναλυτής Γκρέι σχετικά με τον φόνο της Αν Έιβερι, χρησιμοποιώντας περισσότερο ψυχολογικές και λιγότερο αστυνομικές μεθόδους, γνωρίζοντας, ωστόσο, ότι ένας ή περισσότεροι ανάμεσά τους κινδύνευαν να δολοφονηθούν.\nΟ Pedro Juan Gutiérrez μας ξεναγεί στους δρόμους της Κούβας, τους ποτισμένους από ρούμι και αισθησιασμό. Κυνισμός, φτώχεια, εγκληματικότητα, αλλά και η ελπίδα για µια καλύτερη ζωή, η φιλία και ο έρωτας ως ζωογόνος δύναμη συναντιούνται σε µια επίτομη έκδοση που θα σας ταξιδέψει.\nΜτφρ.: Αμαλία Τζιώτη\nΟ Γιου-τζιν ξυπνά ένα πρωί από μια παράξενη μεταλλική μυρωδιά και σύντομα ανακαλύπτει το πτώμα της σε μια λίμνη αίματος στον κάτω όροφο του σπιτιού τους. Δεν θυμάται πολλά για την περασμένη νύχτα, μόνο τη μητέρα του να φωνάζει το όνομά του. Έτσι ξεκινά η απεγνωσμένη τριήμερη προσπάθειά του να εξιχνιάσει τι συνέβη εκείνη τη νύχτα και να μάθει επιτέλους την αλήθεια για τον εαυτό του και την οικογένειά του.\nΜτφρ.: Μαίρη Βοσταντζή\nΟ Πάτρικ Λη Φέρμορ, σε ηλικία 18 ετών, περνάει τη Μάγχη και ξεκινάει να διασχίσει την Ευρώπη με τα πόδια: προορισμός του η Κωνσταντινούπολη. Το συναρπαστικό χρονικό του ταξιδιού του τιμήθηκε το 1978 με το W.H. Smith Literary Award και χαρακτηρίστηκε ένα από τα ωραιότερα ταξιδιωτικά βιβλία του 20ού αιώνα. Επανακυκλοφορεί το βιβλίο Ανάμεσα στα δάση και τα νερά, ενώ το φθινόπωρο θα επανεκδοθεί και η Ρούμελη.\nΗ αστυνόμος Τρύπη και η ομάδα ερευνών του Τμήματος Εγκλημάτων κατά Ζωής έχουν αυτήν τη φορά απέναντί τους τον πιο ιδιόμορφο, διαταραγμένο σίριαλ κίλερ στα σύγχρονα εγκληματολογικά χρονικά. Και όσο οι φόνοι συνεχίζονται, η Τρύπη και η ομάδα της νιώθουν να βυθίζονται στα έγκατα του σκοτεινού τρόμου, σ' ένα απύθμενο τούνελ χωρίς την παραμικρή φωτεινή αχτίδα.\nMτφρ.: Aχιλλέας Κυριακίδης\nΜια φωτογράφος αντιλαμβάνεται κάτι που θα προτιμούσε ν' αγνοεί. Ένας βετεράνος του Πολέμου της Κορέας έρχεται αντιμέτωπος με το παρελθόν του, στη διάρκεια μιας συνάντησης αρχικά ακίνδυνης. Ο αφηγητής, παίζοντας κομπάρσος σε ταινία του Πολάνσκι, παρατηρεί το πρόσωπο του σκηνοθέτη, ψάχνοντας για σημάδια στον απόηχο της δολοφονίας της Σάρον Τέιτ. Η διαδικτυακή αναζήτηση ενός βιβλίου που είχε εκδοθεί το 1887 οδηγεί έναν συγγραφέα ν' ανακαλύψει τη ζωή μιας παθιασμένης γυναίκας.\nΓια τα γενέθλια των σαράντα της χρόνων η Λίβια ετοιμάζει το πάρτι της ζωής της. Θα έρθουν όλα τα αγαπημένα της πρόσωπα, εκτός από την κόρη της, τη Μάρνι. Ο Άνταμ έχει κανονίσει να έρθει η Μάρνι, σαν έκπληξη. Στη διάρκεια της ημέρας, ωστόσο, μαθαίνει ένα τρομερό νέο. Πρέπει να το πει στη Λίβια, γιατί πώς είναι δυνατόν να γίνει τώρα πια το πάρτι;\nΙστορία μιας ζωής ταγμένης στην αγάπη, την πραότητα και τη φροντίδα, το Δεν κατοικούν όλοι οι άνθρωποι τον κόσμο με τον ίδιο τρόπο διαποτίζεται από ένα πνεύμα ανοχής και κατανόησης για τις αδυναμίες των ανθρώπων, για τους άπειρους τρόπους με τους οποίους αυτοί μπορούν να χαραμίσουν τη ζωή τους, αλλά και από ένα βαθύ αίσθημα δικαιοσύνης έτοιμο να εξεγερθεί ενάντια στην απανθρωπιά.\nΚάποτε είχε μεγάλες φιλοδοξίες, αλλά τώρα, στα πενήντα πέντε του, ο Χένρι Μολίσε αισθάνεται ξοφλημένος. Τα βιβλία του δεν πουλάνε, τα σενάριά του απορρίπτονται, λεφτά δεν βγάζει. Ταλαντευόμενος μεταξύ κυνισμού και αυτοοικτιρμού, θέλει να τα παρατήσει. Και τότε, αναπάντεχα, ένας τεράστιος, εκκεντρικός σκύλος εγκαθίσταται με το στανιό στο σπίτι. Μια σπουδή στην αντρική ψυχή, της διχασμένης της ανάγκης για επιβεβαίωση και αγάπη, μαζί με τον φόβο της για την αποτυχία και τη μοναξιά.\nΜτφρ.: Λένα Ζήση\nΠοιος είναι ο άρχοντας της ζωής; Ίσως ο Γιασίντο, ο Ινδιάνος που κατείχε τη Ρόσα Μπλάνκα χωρίς να του ανήκει, ήταν άρχοντας της ζωής – ως την ημέρα που ανακαλύφθηκε ότι η Ρόσα Μπλάνκα είχε πετρέλαιο στο έδαφός της. Εκείνη τη στιγμή ο Γιασίντο έπαψε να είναι άρχοντας της ζωής, γιατί κι αυτός άρχισε να γίνεται ένας κόκκος που στριφογύριζε μέσα στη μηχανή.\nΗ Πλήξη του Αλμπέρτο Μοράβια εκδόθηκε το 1960, προκάλεσε έντονες αντιδράσεις και συζητήσεις, γνώρισε αλλεπάλληλες εκδόσεις, μεταφέρθηκε το 1962 στον κινηματογράφο και καταχωρίστηκε στα αριστουργήματα της σύγχρονης ευρωπαϊκής λογοτεχνίας. Το βαθύτερο θέμα του μυθιστορήματος, η αδυναμία να αποκτήσει κανείς ουσιαστική σχέση με την πραγματικότητα, η αποξένωση και η έλλειψη επικοινωνίας, εκφράζεται μέσα από την ερωτική ιστορία των δύο πρωταγωνιστών: του τριανταπεντάχρονου ζωγράφου Ντίνο και της δεκαεπτάχρονης Τσετσίλια, «γυναίκας και παιδιού μαζί».\nΗ ευτυχία κρύβεται στο να ζεις υγιής στο παρόν, έχοντας αφήσει πίσω τις πληγές του παρελθόντος και ατενίζοντας το μέλλον με ενθουσιασμό. Με το βιβλίο αυτό θα καταλάβεις πόσο σημαντικό είναι να μάθεις να επικεντρώνεις την προσοχή σου σε ό,τι κάνεις και θα βρεις συμβουλές για το πώς θα καταπολεμήσεις τους φόβους και τις αγωνίες σου, αλλά και το πώς θα διαχειριστείς τα αρνητικά συναισθήματα που εμποδίζουν τη σωματική και πνευματική εξέλιξή σου.\nΣτις 25 Ιανουαρίου 2020, όταν η κυβέρνηση της Κίνας επέβαλε γενικό lockdown στη Γουχάν, η Fang Fang ξεκίνησε να καταγράφει τα γεγονότα και τις σκέψεις της στα social media με τη μορφή ημερολογίου. Σε αυτό εντοπίζουμε μοτίβα και λάθη τα οποία επανέλαβαν πολλές από τις χώρες που αντιμετώπισαν τον νέο κορωνοϊό. Όπως μας θυμίζει, ο εχθρός είναι κοινός για όλη την ανθρωπότητα και ο μόνος τρόπος να τον νικήσουμε είναι η συνεργασία. Μια ανατριχιαστική μαρτυρία για το ξεκίνημα της φονικής πανδημίας από το χέρι μίας από τις πιο καταξιωμένες συγγραφείς της Κίνας.\nΜτφρ.: Eβίτα Λύκου\nΣε μια Γη αποδεκατισμένη από τον πόλεμο, οι τελευταίοι επιζώντες πιστεύουν πως σύντομα θα επιστρέψουν σε κάποια κανονικότητα. Κι όμως, κάνουν λάθος. Ο εχθρός είναι και πάλι εδώ. Τη στιγμή που όλα μοιάζουν χαμένα, η Έμα και ο Τζέιμς ανακαλύπτουν μια χαραμάδα ελπίδας για επιβίωση. Σύντομα θα κληθούν να πάρουν ένα ρίσκο. Η μάχη που θα δώσουν θα είναι κρίσιμη και πρόκειται να αλλάξει το μέλλον του ανθρώπινου είδους για πάντα...\n«Αυτό που είναι τόσο ξεχωριστό στο μυθιστόρημα του Ryan είναι ότι δίνει φωνή στις βαθύτερες σιωπές. Οι μαρτυρίες των χαρακτήρων του είναι πλούσιες και αληθινές –αστείες και οδυνηρές, οικείες και ταυτόχρονα ξεχωριστές– και δεν μπορούμε παρά να τις ακούσουμε». Justine Jordan, «The Guardian»\nΟ Μάρτιν Εντελβάις, ένας νεαρός Ρώσος, μετά την Οκτωβριανή Επανάσταση πάει για σπουδές στην Αγγλία, όπου φιλοξενείται από τους Ζιλάνοφ, Ρώσους εμιγκρέδες. Σύντομα ερωτεύεται τη μικρή κόρη της οικογένειας, μια κυκλοθυμική και απρόσιτη κοπέλα, γι' αυτό μηχανεύεται μια ηρωική πράξη για να την εντυπωσιάσει. Μια υπέροχη όσο και παιχνιδιάρικη περιγραφή των μοναδικών μηχανισμών της μνήμης και της φαντασίας. Μια ιστορία για τον έρωτα και την ψευδαίσθησή του, ειπωμένη με τρόπο ονειρικό, μα εντυπωσιακά ανθρώπινο.\nΤο Δέρμα σηματοδοτεί την άφιξη μιας πραγματικά πρωτότυπης λογοτεχνικής φωνής. Είναι τόσο παμφάγο όσο τα σώματα μέσα σε αυτό, τόσο ανεξέλεγκτο όσο οι ανάγκες, οι φόβοι και τα σκοτεινά σημεία που ο συγγραφέας αποκαλύπτει με απόλυτη ποιητική λεπτομέρεια. Βαθιά συναισθηματικό, ερωτικό, ελεγειακό και πανσεξουαλικό, χαϊδεύει τις πληγές που συναντάμε στη σάρκα και στην ψυχή μας κάθε φορά που προσπαθούμε να ικανοποιήσουμε τις παρορμήσεις του μεγαλύτερου οργάνου του σώματος – του δέρματος, που μας καλύπτει και μας καθορίζει.\nΈνα συγκλονιστικό μυθιστόρημα εποχής από ένα ξεχωριστό συγγραφικό δίδυμο. Συνοδοιπόροι στη ζωή, ο Chris Brookmyre και η Marisa Haetzman ενώνουν τις δυνάμεις τους, καθώς και τις επαγγελματικές τους εμπειρίες και γνώσεις, χαρίζοντάς μας ένα αναπάντεχα απολαυστικό και ενδιαφέρον ανάγνωσμα που διεκδικεί επάξια τη θέση του ανάμεσα στα καλύτερα βιβλία της χρονιάς.\nΠολυγραφότατη, ευρηματική, ταλαντούχα, με μια πορεία σεμνή και αθόρυβη, δεν έπαψε ποτέ να μοιράζεται με τον αναγνώστη το πηγαία λυρικό και αντισυμβατικό ύφος της. Διαβάζοντάς την, αισθάνεσαι την ψυχή που κρύβει η πένα της, χαρακτηριστικό που κάνει τους αναγνώστες της να παραμένουν πεισματικά πιστοί στα μυθιστορήματά της. Γράφει για ό,τι αγγίζει την ψυχή της και με τη δύναμη της πένας της αγγίζει τη δική μας...\nO συγγραφέας θα σας βοηθήσει να κατανοήσετε καλύτερα τον εαυτό σας, να τελειοποιήσετε την επικοινωνία και τις κοινωνικές δεξιότητές σας, να διαχειριστείτε τις συγκρούσεις με αυτοπεποίθηση, να βελτιώσετε τη σχέση με τον προϊστάμενο και την ομάδα σας, να καταλάβετε πότε πρέπει να μιλήσετε και πότε όχι, γενικά να αλλάξετε τον τρόπο αλληλεπίδρασης με τους άλλους ανθρώπους. Και με λίγη τύχη, να διασφαλίσετε ότι ο ηλίθιος δεν είστε εσείς!\nΓια όλο τον υπόλοιπο κόσµο η Ηλέκτρα ντ' Απλειάζ έχει τα πάντα. Έχει όμως και εύθραυστη ψυχολογία που κλονίζεται από τον θάνατο του πατέρα της, γεγονός που την κάνει να χαθεί στο αλκοόλ και στα ναρκωτικά. Κι ενώ οι κοντινοί της άνθρωποι ανησυχούν για την υγεία της, εκείνη δέχεται ένα γράµµα από µια άγνωστη, η οποία ισχυρίζεται ότι είναι η γιαγιά της και η παρουσία της ίσως φέρει αναπάντεχες ανατροπές στη ζωή της...\nMτφρ.: Χαριτωμένη Βόντα\nΈνα ευνουχισμένο πτώμα που ανοίγει τα μάτια του την ώρα της νεκροψίας. Ένα κινητό τηλέφωνο που κουδουνίζει στο σώμα ενός ναρκομανούς που πέθανε από ανεξήγητα εγκαύματα. Παρά τη μακροχρόνια θητεία του στην περιοχή του ΣενΣαν-Ντενί, ο αστυνόμος Βίκτορ Κοστ προετοιμάζεται για το χειρότερο. Μια διαδρομή που, από τους υψηλούς παρισινούς κύκλους ως τις υποβαθμισμένες γειτονιές, θα κάνει τον Κοστ να διασχίσει τα όρια της περιφερειακής οδού και της λογικής.\nΜια γυναίκα εντοπίζεται νεκρή στο σκάφος της στο νότιο άκρο της Πάρου. Ο αστυνόμος Χάρης Κόκκινος θα εμπλακεί σε μια υπόθεση που θα τον αναγκάσει να βουτήξει στη μικρή κοινωνία του νησιού, στο σκοτεινό παρελθόν της, σε παράξενα σουβενίρ και σε κυκλώματα αρχαιοκαπηλίας, σε οικογένειες που αποτελούν το τέλειο εγκληματολογικό εργαστήριο και τελικά στον δικό του βυθό, εκεί όπου το φως μπλέκεται με το σκοτάδι.\nΠαλιές ιστορίες, παλιές αμαρτίες. Ο ντετέκτιβ Στάθης Παντελιάς φέρνει στην επιφάνεια κάτι ύποπτο από το παρελθόν και παίζει σαν τη γάτα με το ποντίκι με όσους είναι μπλεγμένοι στην παλιά υπόθεση ληστείας μετά φόνου. Ποιες είναι οι τρεις κυρίες που, ντυμένες στα τιρκουάζ, βρέθηκαν στον τόπο του εγκλήματος, άρπαξαν τον σάκο με τα χρήματα και εξαφανίστηκαν; Το μυστήριο πρέπει να λυθεί. Γιατί ο Στάθης Παντελιάς δεν αφήνει ποτέ πίσω του εκκρεμότητες.\nΟ Μίμης Τσακωνιάτης, με την απαράμιλλη, σαγηνευτική γραφή του, απαθανατίζει στο νέο του βιβλίο το πόσο κρυστάλλινα και με λεπτής απόχρωσης αίσθημα ο «αρχιτέκτονας της ψυχής» Γιάννης Σμαραγδής σκιαγραφεί στο διαμαντένιο του φιλμ την ψυχολογία του «μεγάλου Αλεξανδρινού», αλλά και το πώς η ίδια η ταινία επιδιώκει να τον τοποθετήσει μέσα στο Ελληνικό Φως που τον γέννησε...\nΈνας φόνος στη θέση ενός άλλου. Ένας πνιγμένος στη θέση ενός φυγά. Ένας φονιάς στη θέση του Επιστάτη. Άλλα περίμενε, άλλα ήρθαν. Μια πλεκτάνη που ξεδιπλώνεται αργά τον τυλίγει και τον τραβάει στον βυθό μιας θάλασσας συμπτώσεων, τόσο βαθιά, που νομίζει πως δεν θα αναδυθεί ποτέ ξανά στην επιφάνεια. Κι όμως, καθώς το κουβάρι ξετυλίγεται, αν πιάσει το νήμα του μπορεί και να σωθεί.\nΜτφρ.: Άμπυ Ραΐκου\nΡώμη, Αύγουστος 2010. Η Ιλάρια γνωρίζει έναν μαύρο νεαρό που διατείνεται ότι είναι ανιψιός της. Αρχικά σκέφτεται ότι είναι αστείο, αλλά αρχίζει να αμφιβάλλει, να ψάχνει, να προβληματίζεται. Οι απαντήσεις βρίσκονται στο παρελθόν μιας χώρας που απωθεί τη συλλογική μνήμη, μιας χώρας που γνώρισε όχι μόνο τον Μουσολίνι αλλά και τον Μπερλουσκόνι, μιας χώρας που, εσχάτως, έχει καταστεί το ευρωπαϊκό επίκεντρο των μεγάλων μεταναστεύσεων. Ένα σπουδαίο μυθιστόρημα κοινωνικού ρεαλισμού που ακτινογραφεί τις αντιφάσεις της Ιστορίας και της ταυτότητάς μας.\nΟ Κώδικας της Δημιουργίας: Η Πτώση του Αδάμ\nΗ συναρπαστική σειρά δράσης και ανατροπών Ο Κώδικας της Δημιουργίας, που ξεκίνησε την άνοιξη του 2019, είναι μια φιλόδοξη ιστορία μυστηρίου που ξεπερνά τα ελληνικά σύνορα και μεταφέρει τον αναγνώστη σε τέσσερις ηπείρους. Μια ιστορία που παρουσιάζει την αέναη μάχη του Καλού με το Κακό και τη σύγκρουση δυνάμεων αποκαλυπτικών. Μια ιστορία για συνωμότες που σχεδιάζουν τον έλεγχο του κόσμου και την εξάλειψη δισεκατομμυρίων, για δυνάμεις που οδηγούν στη συντέλεια του κόσμου.\nΣτέφανος Π. Γεωργακόπουλος\nΟι τέσσερις Κυκλάδες\n«Η ποίηση είναι μαλακή, παρά τη σκληρότητα των λέξεων, πολύχρωμη, παρά το φαιό των γεγονότων, μελωδική μέσα στους κρότους των εξαθλιώσεων, αλλά, κυρίως, σύντομη και διεισδυτική τόσο, που μας απαλλάσσει από τους εγκλωβισμούς μας και μας αποδίδει σ' έναν κόσμο που η αντίληψή μας είναι αδύνατο να αποκαλύψει...»\nΈνα μικρό ταξίδι από εικόνες ενός κόσμου που είναι γεμάτος από στιγμές που δενόμαστε ισόβια μαζί τους, πάει με ένα οτοστόπ στην έρημο, σκοτώνει το Τέρας με το σπαθί του Μπόμπι Σαντς, σου γεμίζει το ποτήρι ακόμα κι όταν δεν είσαι εκεί, ζει πάνω σε ένα χαρτί και ονειρεύεται το άπειρο, πιστεύει στο αληθινό, στο γνήσιο, στο όμορφο, και αναρωτιέται, αν δεν είχαμε δοθεί, πώς θα μας δρόσιζαν οι πρώτες μας σκέψεις το πρωί...\nMτφρ.: Μιχάλης Πάγκαλος\nΜια ιστορία αγάπης διαδραματίζεται στην εβραϊκή κοινότητα της Βαρσοβίας μέσα σε ένα κλίμα αγωνίας, καθώς ο Χίτλερ βρίσκεται προ των πυλών. Στο πολυεπίπεδο μυθιστόρημά του ο Σίνγκερ θέτει μια σειρά από μεγάλα ηθικά και μεταφυσικά ερωτήματα. Είναι η θυσία συνυφασμένη με την αγάπη; Ποια είναι τα όρια της ατομικής ευθύνης; Μπορεί ένας άνθρωπος που έχει αποστασιοποιηθεί από τη ζωή της κοινότητας να ξανασυνδεθεί με αυτήν χάρη στην αγάπη; Πώς ο Θεός επιτρέπει στο κακό να επικρατήσει;\nTo Παιχνίδι της Άγρας\nΜε φόντο μια Ευρώπη που σπαράσσεται από τον υπόγειο οικονομικό πόλεμο μεταξύ των κρατών-μελών της, ο Μάρλοου, ερευνητής της Υπηρεσίας Εξιχνίασης Σκοτεινών Υποθέσεων, επιβιβάζεται σε ένα τρένο με προορισμό την Άγρα. Κατά τη διάρκεια της διαδρομής καλείται να επιλύσει το αίνιγμα μιας εξαφάνισης και δύο φόνων. Ωστόσο, οι αποκαλύψεις αυτές δεν συνιστούν παρά μόνο την άκρη του νήματος, που οδηγεί σε έναν λαβύρινθο, στο κέντρο του οποίου εξυφαίνεται μια σκοτεινή συνωμοσία.\nΜτφρ.: Γιάννης Καλλιφατίδης\nΤρία από τα σημαντικότερα πεζογραφικά έργα του μεγάλου Ελβετού συγγραφέα σε νέα μετάφραση του Γιάννη Καλλιφατίδη: το αριστούργημά του Η Βλάβη, μία «ακόμη πιθανή ιστορία», στην οποία αποτυπώνονται με οξύτητα, σαρκασμό και απαράμιλλη δεξιοτεχνία τα βασικά θέματα της δικαιοσύνης, και δύο μικρότερα δεξιοτεχνικά διηγήματα, το Τούνελ και ο Σκύλος.\nΟ Καλλίνικος, ένα αγόρι γεμάτο περιέργεια για τα πάντα, γεννιέται στο έμπα του προηγούμενου αιώνα, το 1900, σε μια περιοχή παλιά, χορτασμένη ιστορία και μυστικά. Θα μεγαλώσει δύσκολα, αφού τον διώξει η μητριά του, θα τον υιοθετήσουν δύο πραγματικοί άγιοι που θα τον λατρέψουν, θα ερωτευτεί. Όμως οι καιροί είναι παράξενοι, άγριοι, και το αγόρι, ντυμένο μια στολή που δεν του ταιριάζει, θα πάει ίσια στο κόκκινο μάτι των πολέμων.\nMτφρ.: Αύγουστος Κορτώ\nΔεκαπέντε χρόνια μετά τα όσα περιγράφονται στην Ιστορία της Θεραπαινίδας, το θεοκρατικό καθεστώς της Δημοκρατίας της Γαλαάδ παραμένει ισχυρό, αλλά τα πρώτα σημάδια της παρακμής αρχίζουν να γίνονται φανερά. Σε αυτή την κρίσιμη στιγμή, οι ζωές τριών ολότελα διαφορετικών γυναικών συναντιούνται, και τα αποτελέσματα μπορεί να είναι εκρηκτικά. Η αριστουργηματική συνέχεια της θρυλικής Ιστορίας της Θεραπαινίδας. Ένα έργο επίκαιρο, που προορίζεται να γίνει κλασικό.\nΟ Ελάιτζα δεν θυμάται πια από πότε ζει στο Δάσος της Μνήμης. Η Ελίσα μόλις έφτασε εκεί. Και θα κάνει τα πάντα για να ξεφύγει. Όταν ο Ελάιτζα πέφτει πάνω της, στο δάσος όπου την κρύβει ο απαγωγέας της, αρνείται να ειδοποιήσει την αστυνομία. Καθώς ο απαγωγέας της γίνεται όλο και πιο απρόβλεπτος, η Ελίσα συνειδητοποιεί ότι αυτό το παράξενο, μοναχικό παιδί, ο Ελάιτζα, είναι η μόνη της ελπίδα να επιζήσει.\nMτφρ.: Γιώργος Μπλάνας\nΟ Κιφ Κέλμαν πιστεύει ότι επιτέλους του χαμογελά η τύχη, όταν ο διαβόητος απατεώνας Ζίγκφριντ Χάιντι, κοινώς «Τζίγκι», του προσφέρει 10.000 δολάρια για να του γράψει την αυτοβιογραφία του. Ο Τζίγκι σε έξι βδομάδες πρόκειται να δικαστεί για τραπεζικές απάτες 700 εκατομμυρίων δολαρίων. Το βιβλίο πρέπει να είναι έτοιμο μέχρι τότε. Σύντομα δεν ξέρει πια αν εκείνος γράφει την αυτοβιογραφία του Τζίγκι ή ο Τζίγκι ξαναγράφει τη ζωή του από την αρχή.\nΈνας άνθρωπος απέναντι στα αντικείμενα, απέναντι σε μια βιτρίνα που περιέχει έναν νεκρό και μία τσάντα, απέναντι στον διευθυντή του, απέναντι στην έρευνα για τον φόνο, απέναντι στον πολτό των πραγμάτων. Ο Αντονάς, χρησιμοποιώντας μια στοχαστική λογοτεχνική γλώσσα, η ένταση της οποίας αυξάνεται διαρκώς, παραδίδει ένα αλλόκοτα επίκαιρο μυθιστόρημα.\nAntοnio Lobo Antunes\nMτφρ.: Μαρία Παπαδήμα\nΈνας ανθυπολοχαγός επιστρέφει από τον πόλεμο της Αγκόλας φέρνοντας μαζί του ένα ορφανό παιδί που θα αναθρέψει σαν δικό του. Σαράντα χρόνια αργότερα, με τη γυναίκα του θα πάνε στο παλιό οικογενειακό σπίτι για τη γιορτή των χοιροσφαγίων. Εκείνη την ημέρα, όμως, δεν θα αδειάσει μονάχα το ζώο από το αίμα του. Ένα δηκτικό, απότομο, βίαιο και ταυτόχρονα τρυφερό και λεπτό βιβλίο.\nΜια διαρροή πληροφοριών πυροδοτεί κλίμα καχυποψίας, διάχυτης ανησυχίας και έντασης στις βρετανικές μυστικές υπηρεσίες, ενώ διεξάγονται συνεχείς έλεγχοι ασφαλείας. Ο Γκρην επιστρέφει στον κόσμο των κατασκόπων και της προδοσίας, για να πλέξει το εγκώμιο της ανυπακοής και να δείξει με οξυδερκή και ευαίσθητο τρόπο σε ποια τραγωδία μπορεί να καταλήξει η αδιάλλακτη και άκαμπτη εφαρμογή της έννοιας του «εθνικού συμφέροντος», που πολύ συχνά και εύκολα παραμερίζει τον ανθρώπινο παράγοντα.\n«Η μητέρα λοιπόν δεν έγινε τίποτα». Έμεινε η ανάμνηση ενός σβησμένου ονείρου, η κατάθλιψη και στο τέλος η αυτοκτονία. Ο Χάντκε εξιστορεί τη ζωή της μητέρας του χωρίς τον παραμικρό συναισθηματισμό, επιλέγει και παραθέτει τα δεδομένα με τη λαβίδα ενός εντομολόγου. Και μέσα από την αφήγηση αναδύεται η αγαπημένη μορφή της μάνας και η ταλαίπωρη φιγούρα μιας απλής γυναίκας του παλιού καιρού. Η εκλογίκευση ενός λυγμού.\nΔώδεκα γυναίκες, κυρίως μαύρες της πρώτης και δεύτερης γενιάς μεταναστών στη Μεγάλη Βρετανία, έχουν βιώσει από μικρή ηλικία τις κοινωνικές διακρίσεις, τη ρατσιστική συμπεριφορά και καθημερινές δυσκολίες σε όλους τους τομείς. Οι ιστορίες για τις οικογένειές τους, τους εραστές ή ερωμένες και τους φίλους τους πλέκονται πάνω στην αναζήτηση ενός καλύτερου μέλλοντος σε μια διαρκώς μεταβαλλόμενη πολυεθνική κοινωνία.\nΔύο αγόρια μεγαλώνουν αγαπημένα σε μια αγροτική περιοχή. Ένας φόνος και μια αυτοκτονία θα διαλύσουν τη σχέση τους. Ο ένας από τους δύο, ο αφηγητής, θα αναγκαστεί, μισό αιώνα μετά, να αγγίξει την παλιά πληγή και να αναζητήσει τη λύτρωση πίσω στα χρόνια της αθωότητας και της ενοχής. Ένα βιβλίο για τις ζωές που αλλάζουν σε ένα βράδυ.\nΌσο φωτεινός λάμπει στο στερέωμα της ποίησης ο Οδυσσέας Ελύτης, τόσο σκοτεινός αποκαλύπτεται ο Γάλλος ποιητής René Char, σχίζοντας το έρεβος με κεραυνοβόλους στίχους που μοιάζουν με χρησμούς. Έτσι, οι δυο ποιητές εκφράζουν αντιθετικές αλλά και συμπληρωματικές όψεις του μεσογειακού πολιτισμού [...] Ο Ελύτης εξυμνεί τη διαύγεια του ευήλιου Αιγαίου και ο Char την άγρια λιτότητα της βουνίσιας Προβηγκίας. [...] Η Νάντια Στυλιανού προτείνει νέες προσεγγίσεις στην υφολογική ανάλυση των δύο ποιητών.\nΟ Μιχάλης Κρόκος προσπαθεί να εκδώσει το παλπ μυθιστόρημα που έγραψε για την Documenta της Αθήνας, ενώ ταυτόχρονα παλεύει να επιβιώσει στο καυτό καλοκαίρι του υπερτουρισμού και του Airbnb. Ένας παλιός φίλος, εκδότης περιοδικού, τον στέλνει στην Ικαρία, απ' όπου ο Κρόκος έχει μακρινή καταγωγή, για να του γράψει μια ελαφριά ιστορία με σέρφερ και παραλιακά μπαρ. Εκεί θα ανακαλύψει ότι βρίσκεται στο νησί για έναν συγκεκριμένο λόγο.\nΗ ιστορία του ηθοποιού Χέντρικ Χέφγκεν από το ξεκίνημά του στο Θέατρο Τέχνης του Αμβούργου το 1926 μέχρι το 1936, που ο Χέφγκεν αναδείχθηκε σε λαμπρό αστέρι του νέου Ράιχ. Ένα πανόραμα της κοινωνίας στο Γ' Ράιχ, με σαφή στοιχεία σάτιρας. Ο Κλάους Μαν βλέπει τον ηθοποιό Χέφγκεν ως το σύμβολο «ενός εξ ολοκλήρου αναληθούς, ανήθικου καθεστώτος», όπως έγραψε στην αυτοβιογραφία του.\nΜαζεύτηκαν στο πάρκινγκ λίγο πριν χαράξει και περίμεναν να τους πουν τι να κάνουν. Έκανε κρύο και δεν ακούγονταν πολλές κουβέντες. Υπήρχαν ερωτήσεις που δεν έγιναν. Το όνομα του αγνοούμενου κοριτσιού ήταν Ρεμπέκκα Σω. Την τελευταία φορά που την είδαν φορούσε ένα λευκό φούτερ με κουκούλα. Οι μόνοι ήχοι που ακούγονταν ήταν ο θόρυβος από τα βήματά τους, τα σκυλιά που γάβγιζαν στον δρόμο και μακριά ένα ελικόπτερο πάνω από τους υδροταμιευτήρες.\nΜέσα από την ιστορία της Αλκμήνης, μίας γυναίκας γεννημένης στην ανατολή του περασμένου αιώνα, ο Θεοδόσης Μίχος ξεδιπλώνει την ιστορία της σύγχρονης Ελλάδας, από την Κατοχή μέχρι τις μέρες μας. Τα γεγονότα που περιστοιχίζουν τη ζωή της ιχνογραφούν με τρόπο γλαφυρό το κάδρο της σύγχρονης νεοελληνικής πραγματικότητας: η αντίσταση, ο εμφύλιος, η ανοικοδόμηση, ο γύψος των συνταγματαρχών, η Αλλαγή, η διάψευση των υποσχέσεων...\nΗ Κάμερον ξεδιαλύνει το κουβάρι των φεμινιστικών συζητήσεων, κατανέμοντάς τες σε έξι θεματικές και εκθέτοντας τους βασικούς προβληματισμούς και τα κυριότερα επιχειρήματα με ενάργεια και αμεσότητα. Η παρουσίαση καλύπτει όλους τους ιστορικούς «φεμινισμούς», ξεκινώντας από τους αγώνες για τη γυναικεία ψήφο τον 19ο αιώνα και φτάνοντας μέχρι το λεγόμενο «τέταρτο κύμα». Ο φεμινισμός είναι πλέον ένα από τα σημαντικότερα διανοητικά, πολιτισμικά και πολιτικά κινήματα του σύγχρονου κόσμου και παραμένει επίκαιρος όσο ποτέ.\nΜτφρ.: Μαργαρίτα Μηλιώρη\nΟ συγγραφέας επιχειρεί να απαντήσει στο ερώτημα τι είναι εμφύλιος πόλεμος μελετώντας πώς επινοείται και πώς μετασχηματίζεται η έννοια στη μακρά ιστορική διάρκεια, εξετάζοντας κατά σειρά τρεις σημαντικές ιστορικές συγκυρίες: μία μεσογειακή, μία ευρωπαϊκή και μία παγκόσμια. Το βιβλίο του είναι μια γενεαλογία της ιδέας του εμφυλίου· όχι μια εγκυκλοπαιδική αναδρομή στο παρελθόν αλλά μια ιστορία του προβληματισμού που αναπτύχθηκε γύρω από τον εμφύλιο πόλεμο τα τελευταία δύο χιλιάδες χρόνια.\nΠώς μπορείς να αγαπάς πραγματικά τον εαυτό σου; Πώς θα μετατρέψεις τα αρνητικά συναισθήματα σε θετικά; Μπορείς να βιώσεις εσωτερική γαλήνη και ευτυχία; Όταν αλλάζουμε τον τρόπο που σκεφτόμαστε, νιώθουμε, μιλάμε, μεταμορφώνεται ο κόσμος γύρω μας. Είσαι έτοιμος να ζήσεις μια όμορφη και υπέροχη ζωή; Ο Βεξ Κινγκ μας δείχνει τρόπους για να μεταμορφώσουμε τα αρνητικά συναισθήματα σε θετικά, μας μαθαίνει πώς να αγαπάμε τον εαυτό μας και πώς να ξεπεράσουμε τους φόβους μας.\nΤο βιβλίο αυτό περιέχει μια εκτενή ανθολόγηση των ιδεών της ελληνικής αρχαιότητας σχετικά με την έννοια της ψυχής, μια έννοια που, μαζί μ' εκείνη του θεού, κυριάρχησε στην αρχαία φιλοσοφία και είναι από τις λεπτότερες και υψηλότερες που συνέλαβε η ανθρώπινη σκέψη. Οι απαντήσεις στα ερωτήματα που αφορούν την ψυχή δίνονται όπως αυτές καταγράφονται στα κείμενα της αρχαίας γραμματείας σε μια μακρά εξελικτική πορεία περίπου δεκατριών αιώνων.\nΗ Ιστορία της αρχαίας Ελλάδας είναι η ιστορία ενός ανυποχώρητου αγώνα για την ελευθερία. Για την εθνική ελευθερία, για την πολιτική και κοινωνική ελευθερία, για την ελευθερία του πνεύματος και της συνείδησης, για την ελευθερία της βούλησης. Παράλληλα και αυτονόητα, είναι ένας διαρκής αγώνας ενάντια στην ξένη επιβουλή, στον εσωτερικό δυνάστη αλλά και στα πάθη, τον φόβο, τις αδυναμίες, την απατηλή δοξασία, την πρόληψη. Ένας αγώνας ενάντια σε κάθε είδους δουλεία.\nΤι πίστευαν οι αρχαίοι Έλληνες για τον θεό; Πώς συνελάμβαναν την ύπαρξή του – ή πώς την αρνούνταν; Το βιβλίο αυτό περιέχει μια εκτενή ανθολόγηση των ιδεών της ελληνικής αρχαιότητας σχετικά με μια έννοια από τις λεπτότερες και υψηλότερες που συνέλαβε η ανθρώπινη σκέψη, όπως αυτές καταγράφονται στα έργα της αρχαίας γραμματείας και αποδίδουν το θρησκευτικό βίωμα του ελληνικού λαού σε μια μακρά εξελικτική πορεία περίπου δεκατριών αιώνων.\n21 ερωτήσεις και απαντήσεις για το ΄21\nΤο 1821 δεν είναι μόνο η αφετηρία του έθνους-κράτους, αλλά και παρακαταθήκη υποδειγμάτων ηρωικής συμπεριφοράς για τους επερχόμενους. Μέσα στα διακόσια χρόνια που μας χωρίζουν από τότε, το μεγάλο γεγονός έγινε η εξιδανικευμένη ανάγνωση της πρώτης ιστορίας του ελληνικού κράτους. Η προνεωτερική κοινωνία που συναντούμε στα πρώτα χρόνια της Παλιγγενεσίας σταδιακά μετασχηματίζεται, χάρη στη Διασπορά, σε νεωτερική κοινωνία. Ο δρόμος του μετασχηματισμού περνάει από τις λεωφόρους του εμπορίου Δύσης-Ανατολής.\n«Είναι γεγονός ότι το πέρασμα από τη χρήση του γραπτού λόγου στη σύγχρονη μορφή επικοινωνίας, που είναι η εικόνα, οδηγεί στην υποβάθμιση της ουσιαστικής γνώσης. Από την έγγραφη ανάλυση – σύγκριση – σύνθεση περάσαμε στην εύκολη, όσο και ανεξέλεγκτη πληροφορία της ενίοτε και στημένης εικόνας. Το εγχείρημα του συγγραφέα είναι πολύ σημαντικό και όπως αποδεικνύεται απόλυτα τεκμηριωμένο και επιτυχές στην ανάλυσή του. Η σχετική επομένως προσφορά στον χώρο της κοινωνικής επιστήμης αξίζει στήριξης, ενίσχυσης και συνέχειας».\nΟ Μάικ Βάικινγκ προσπαθεί να καταλάβει τι κάνει τους ανθρώπους ευτυχισμένους σε ολόκληρο τον κόσμο. Για να απαντήσει στο ερώτημα δεν περιορίζεται στη συνταγή των Δανών, αλλά θέτει ερωτήματα που μας απασχολούν όλους: από το πώς αξιοποιούμε δημιουργικά τον πολύτιμο ελεύθερο χρόνο μας μέχρι την ποιότητα των σχέσεών μας, αυτός ο οδηγός συγκεντρώνει συμβουλές από τις πιο ευτυχισμένες γωνιές του πλανήτη και μας προσκαλεί να ανακαλύψουμε το Lykke στη ζωή μας.\nΤο hygge έχει πολλές ερμηνείες: «τέχνη να δημιουργείς ατμόσφαιρα θαλπωρής», «ζεστασιά της ψυχής». Το καταλαβαίνετε όταν το νιώθετε. Όταν είστε κουλουριασμένοι στον καναπέ με ένα αγαπημένο πρόσωπο, όταν μοιράζεστε το φαγητό με τους στενούς σας φίλους. Από την επιλογή του κατάλληλου φωτισμού και την προετοιμασία ενός δείπνου μέχρι την επιλογή των ρούχων και τη διακόσμηση του σπιτιού σας, αυτό το βιβλίο θα σας βοηθήσει να ανακαλύψετε τη μαγεία του hygge.\nKatie King - Julia Rose West\nΜτφρ.: Επ. Χριστοφιλόπουλος, Β. Καλοδήμου\nAυτό το βιβλίο δραστηριοτήτων έχει σχεδιαστεί για μαθητές και εκπαιδευτικούς, ώστε να βοηθήσει τις νεότερες γενιές να στοχαστούν και να επηρεάσουν το μέλλον. Αποτελεί ένα διαδραστικό και ιδιαίτερα διασκεδαστικό βιβλίο, το οποίο καλλιεργεί τις ικανότητες δημιουργικής και κριτικής σκέψης των νέων και τους καθοδηγεί στην εξερεύνηση του μέλλοντος μέσα από τέσσερις προκλήσεις και δεκαέξι παιχνίδια. Συνοδεύεται από υποστηρικτικό υλικό και οδηγίες για εκπαιδευτικούς στον σύνδεσμο: https://www.futures.gr/ftplaybook.\nΣτην Ονειροτοπία, ένα βιβλίο για την ψυχική ανθεκτικότητα, οι σκέψεις του συγγραφέα «συνομιλούν» με προσωπικά βιώματα ανθρώπων σχετικά με το πώς η φροντίδα, τα αποθέματα, η κατανόηση του φόβου, η επανάκτηση του ελέγχου, οι αφηγήσεις για την ταυτότητα, η συνειδητοποίηση του αποκλεισμού και κυρίως η σύνδεση με τα όνειρά μας μπορούν να αποτελούν μέσα για την ενδυνάμωση του εαυτού, των διαπροσωπικών σχέσεων και των ομάδων.\nΜτφρ.: Γιώργος Μπέτσος\nΣε αυτό το αριστοτεχνικό έργο, καρπό πρωτοποριακής σκέψης και έρευνας, η συγγραφέας περιγράφει γλαφυρά τον αντίκτυπο του κατασκοπευτικού καπιταλισμού, καθώς αυτός προελαύνει από τη Σίλικον Βάλεϊ και διεισδύει σε κάθε πτυχή του οικονομικού τομέα. Νέες δυσοίωνες «αγορές συμπεριφορικής έκβασης» γίνονται σημεία συσσώρευσης ανυπολόγιστου πλούτου και εξουσίας. Στους κόλπους τους, προβλέψεις που αφορούν τη συμπεριφορά μας καθίστανται αντικείμενο αγοραπωλησίας, ενώ η παραγωγή αγαθών και υπηρεσιών εντάσσεται στα νέα «μέσα συμπεριφορικής τροποποίησης».\nΌλο κάτι μου τη σπάει!\nΑν είσαι από αυτούς που απλώς γουστάρουν να χαλάνε τη χαρά των άλλων, αλλά και τη δική τους, με τη μίρλα τους, αυτό είναι το βιβλίο σου. Τρία χρόνια μετά την κυκλοφορία του Μα γιατί μου φταίνε όλα;!, το Όλο κάτι μου τη σπάει! μπορεί να έγινε τόσο μίζερα όπως και το πρώτο της σειράς και ενδεχομένως να εξαφανίσει κάθε ίχνος ενθουσιασμού που διαθέτεις, αλλά σίγουρα στο τέλος θα σου αφήσει ένα ίχνος χαμόγελου.\nΓιατί προσπερνάμε τα δώρα που προσφέρει τόσο απλόχερα η ζωή; Στο Δώρο 2 o Στέφανος Ξενάκης απαντά άμεσα και τρυφερά στο παραπάνω ερώτημα και ξετυλίγει, μέσα από απλές, καθημερινές ιστορίες, έναν άλλον τρόπο θέασης της ζωής. Πιο μαγικό, πιο συναισθηματικό, πάνω απ' όλα όμως πιο ανθρώπινο.\nΣτις 8 Ιουλίου υπογράφηκε, παρουσία των δύο ηγετών, η Διακήρυξη της Μαδρίτης, ένα κείμενο που είχαν «προ-μαγειρέψει» οι Αμερικανοί. Μέσα από τα απόρρητα τηλεγραφήματά τους ξεδιπλώνεται όλος ο σχεδιασμός, καθώς και οι συναντήσεις, οι συνομιλίες, τα παζάρια που οδήγησαν σε μια συμφωνία που σφράγισε από τότε τις ελληνοτουρκικές σχέσεις με την αναγνώριση των «νόμιμων και ζωτικών συμφερόντων» της Τουρκίας στο Αιγαίο και τη δέσμευση για «αποφυγή μονομερών ενεργειών».


Το νέο Razr της Motorola είναι εδώ με πτυσσόμενη οθόνη 6.2 ιντσών | Techingreek.com\nΣε θέμα πωλήσεων αλλά και χρηστικότητας, το θρυλικό Motorola V3 έγραψε την δική του μοναδική ιστορία και να που η Motorola επηρεασμένη από τις ένδοξες ημέρες του παρελθόντος, τελικά μας έφερε τον διάδοχό του παλιού της τηλεφώνου, εισήγαγε επισήμως το ολοκαίνουργιο Motorola Razr με ένα εσωτερικό πτυσσόμενο πάνελ των 6,2 ιντσών.\nΕκτός από την μεγάλη εσωτερική οθόνη, το νέο τηλέφωνο φέρει κι άλλες εντυπωσιακές προδιαγραφές. Το Razr αντλεί την ισχύ του από ένα chip Snapdragon 710 και συνδυάζεται με μνήμη RAM 6 GB και 128 ROM. Υπάρχουν μόνο δύο κάμερες στο τηλέφωνο, μία στο εξωτερικό flip τμήμα του και άλλη μία εσωτερικά, μέσα σε μια εγκοπή.\nΟ κύριος αισθητήρας είναι 16 MP f / 1,7 με EIS, Dual Pixel AF και Laser AF. Συνδέεται με διπλό LED φλας. Για τον selfie αισθητήρα μαθαίνουμε πως είναι 5 MP f / 2.0 χωρίς φλας και η οθόνη χρησιμοποιείται για να προσφέρει τον κατάλληλο φωτισμό ώστε να φωτογραφίσετε σωστά το πρόσωπό σας.\nΤο καλύτερο χαρακτηριστικό αυτής της συσκευής είναι το πτυσσόμενο πάνελ, τεχνολογίας POLED με λόγο 21: 9 και έχει την εμπορική ονομασία Cinemavision, αν και η ανάλυση είναι HD – 2142 x 876 pixels. Υπάρχει μια άλλη οθόνη γρήγορης προβολής στο εξωτερικό της συσκευής με ένα πάνελ οθόνης 2,7 ιντσών και ανάλυση 600 x 800 pixels.\nΗ δευτερεύουσα οθόνη μπορεί να χρησιμοποιηθεί χωρίς να ξεδιπλώσετε το clamshell για σχεδόν όλες τις σημαντικές λειτουργίες όπως κλήσεις, λήψη selfies, απενεργοποίηση / ενεργοποίηση ορισμένων βασικών ρυθμίσεων και χρήση του ψηφιακού βοηθού της Google.\nΕπιπρόσθετα, η Motorola εξοπλίζει το Razr με μια μπαταρία 2.510 mAh, η οποία θα πρέπει να γεμίζει γρήγορα με τη φόρτιση προτύπου TurboPower 15W. Εγκατεστημένο υπάρχει το λειτουργικό σύστημα Android Pie και συνοδεύεται από όλες τις υπηρεσίες Google που χρειάζεστε.\nΠροσφέρεται σε ένα μόνο χρώμα, Noir Black και κοστίζει 1.500 δολάρια. Η Motorola δεν έχει ακόμη επιβεβαιώσει επίσημα την τιμή και ούτε ανακοίνωσε την πραγματική ημερομηνία έναρξης.


George Comments: Πραγματοποιήθηκε η ενημερωτική εκδήλωση για την αιμοδοσία. Ιδιαίτερη αναφορά στην σημασία της και στα τροχαία ατυχήματα και στις πρώτες βοήθειες. Απουσίαζε το σύνολο της αντιπολίτευσης. Δυσαρέσκεια για την μειωμένη προσέλευση εκπαιδευτικών. Ειδική αναφορά και ευχαριστήρια προς τον Ψαθά μέσω eviawelle.\nΠραγματοποιήθηκε η ενημερωτική εκδήλωση για την αιμοδοσία. Ιδιαίτερη αναφορά στην σημασία της και στα τροχαία ατυχήματα και στις πρώτες βοήθειες. Απουσίαζε το σύνολο της αντιπολίτευσης. Δυσαρέσκεια για την μειωμένη προσέλευση εκπαιδευτικών. Ειδική αναφορά και ευχαριστήρια προς τον Ψαθά μέσω eviawelle.\nΣτo πλαίσιο της 4ης εθελοντικής αιμοδοσίας και λίγο πριν την πραγματοποίησή της στις 14 Μαΐου 2017, η Επιτροπή Αιμοδοσίας του Δήμου Διρφύων-Μεσσαπίων διοργάνωσε εχθές ημερίδα με θέμα "Η αναγκαιότητα του αίματος στην καθημερινή μας ζωή". Ομιλητές της ημερίδας ήταν ο Μικροβιολόγος και Αντιπεριφερειάρχης Στερεάς Ελλάδος στον τομέα της Υγείας κος Δημήτρης Αργύρης, η Πρόεδρος του Ι.Ο.Α.Σ κα Βασιλική Δανέλλη-Μυλωνά και η Επιμελήτρια Β Γενικής Ιατρικής κα Αφένδρα Σοφία.\nΟ κος Δημήτρης Αργύρης, ο οποίος ήταν και ο πρώτος ομιλητής της ημερίδας, αναφέρθηκε στην σημασία της εθελοντικής αιμοδοσίας, πότε μπορεί κάποιος να γίνει εθελοντής αιμοδότης, τι θα πρέπει να προσέχει, πότε δεν πρέπει να δώσει αίμα και έδωσε και άλλα διάφορα στοιχεία για το παρόν θέμα, ενώ τόνισε το πόσο σπουδαίο είναι να γίνει κάποιος εθελοντής αιμοδότης με σκέψη και με γνώση. Ενώ ήταν ιδιαίτερα συγκινημένος, όπως ο ίδιος ανέφερε, διότι πριν από δεκαπέντε χρόνια σαν εχθές είχε χάσει τον αδερφό του, κάτι το οποίο τον σημάδεψε στην ζωή του.\nΔεύτερη ομιλήτρια ήταν η πρόεδρος του Ι.Ο.Α.Σ κα Βασιλική Δανέλλη-Μυλωνά, όπου αναφέρθηκε στην σπουδαιότητα της αιμοδοσίας και πρότεινε προς την επιτροπή που έχει δημιουργηθεί για την εθελοντική αιμοδοσία στον Δήμο μας, να φτιαχτεί ένα σποτ,το οποίο να προβληθεί στα ΜΜΕ, όπως ραδιοφωνικούς σταθμούς, μέσα κοινωνικής δικτύωσης και όχι μόνο για να μπορέσει να γίνει μεγαλύτερη προσέλευση κόσμου την ημέρα της αιμοδοσίας. Προς αυτή την κατεύθυνση μπορεί να βοηθήσει και η ίδια αλλά και το Ι.Ο.Α.Σ, διότι υπάρχει έτοιμο σποτάκι για τις δικές του εθελοντικές αιμοδοσίες, το οποίο μπορεί να τροποποιηθεί για την περιοχή μας.\nΗ κα Δανέλλη επίσης αναφέρθηκε στα τροχαία ατυχήματα, στην έλλειψη της ασφάλειας στους δρόμους, κάτι που ναι μεν είναι δυστυχές αλλά είναι η πραγματικότητα, στα αίτια των τροχαίων ατυχημάτων και στο πως αυτά μπορούν να αποφευχθούν. Ακόμη μίλησε για το Ι.Ο.Α.Σ. την δημιουργία του και το έργο του.\nΤέλος το λόγο έλαβε η Επιμελήτρια Β Γενικής Ιατρικής Αφένδρα Σοφία, όπου μαζί με εθελοντές και με άτομα από τον Ερυθρό Σταυρό έκανε επίδειξη Πρώτων Βοηθειών (Βασική Υποστήριξη Της Ζωής σε καρδιακή ανακοπή, θέση ανάνηψης, κλπ.).\nΣτόχος της χθεσινής εκδήλωσης ήταν να προτρέψουν κάθε ενδιαφερόμενο να γίνει ενεργός αιμοδότης, υποστηρίζοντας ότι όλοι μαζί κι ο καθένας ξεχωριστά μπορούμε να δώσουμε ζωή κι ελπίδα σε όσους το έχουν ανάγκη, και μαζί ένα μάθημα ανθρωπιάς και αλληλεγγύης...\nΤο παρόν στην ομιλία έδωσαν ο Δήμαρχος, αντιδήμαρχοι, η πρόεδρος της ΔΗΚΑΔΙΜΕ, γιατροί, οι ιερείς πατήρ Εμμανουήλ Ντάλαρης, ο οποίος απηύθυνε και χαιρετισμό εκ μέρους του Μητροπολίτου, και ο πατήρ Φώτης εφημέριος Αγίου Σπυρίδωνα Τριάδος, αλλά και πολίτες.\nΣτην χθεσινή εκδήλωση παρευρέθηκε ο διευθυντής του Δημοτικού Σχολείου Τριάδος.. Δημήτριος Ντόβας, και εκπαιδευτικοί από διάφορα σχολεία της περιοχής αλλά και εκπρόσωποι συλλόγων.\nΒέβαια αισθητή έγινε η απουσία της αντιπολίτευσης, όπου όπως και στις προηγούμενες εκδηλώσεις δεν ήταν παρόν έτσι και στην χθεσινή ομιλία δεν παρευρέθη κανείς. Επίσης η συμμετοχή από ο εκπαιδευτικό προσωπικό του Δήμου ήταν μικρή την ώρα που τόσο ο εθελοντισμός όσο και η αιμοδοσία είναι δύο θέματα που σχετίζονται άμεσα με την παιδεία και την αγωγή, όπως βέβαια και οι πρώτες βοήθειες αλλά και η πρόληψη για τα τροχαία ατυχήματα.\nΣε ότι αφορά τους διοργανωτές εξέφρασαν μέσω του eviawelle, το οποίο κάλυψε την εκδήλωση δημοσιογραφικά, ότι εκφράζουν τις ευχαριστίες τους στον Δήμαρχο κο Γιώργο Ψαθά, διότι όπως μας είπαν είναι αυτός, ο οποίος έχει δώσει τον καλύτερο του εαυτό ώστε να δημιουργηθεί η τράπεζα αίματος και πολλές φορές όπως μας είπαν, και παρά το ότι ο ίδιος δεν θέλει να βγαίνει προς τα έξω, συμμετέχει με έξοδα από την τσέπη του ώστε να λειτουργεί εύρυθμα και όσο το δυνατόν καλύτερα η συγκεκριμένη κίνηση-δραστηριότητα της αιμοδοσίας.


Κύστη Θυρεογλωσσικού Πόρου | Μπάκαβος Απόστολος - ΩΡΛ Ενηλίκων - Παίδων\nΗ κύστη του θυρεογλωσσικού πόρου αποτελεί τη δεύτερη σε συχνότητα συγγενή τραχηλική διόγκωση. Αποτελεί εμβρυικό υπόλειμμα από το σχηματισμό του θυρεοειδή αδένα , ο οποίος στο έμβρυο σχηματίζεται στην περιοχή της βάσης της γλώσσας από όπου δια μέσου του θυρεογλωσσικού πόρου κατέρχεται στη φυσιολογική του θέση στον τράχηλο.\nΕμφανίζεται σαν μια διόγκωση στη μέση γραμμή του τραχήλου , η οποία ακολουθεί τις καταποτικές κινήσεις και η οποία είναι μαλακή και ανώδυνη. Η εμφάνιση και διάγνωση ύπαρξης της κύστης μπορεί να γίνει και στην ενήλικη ζωή, αν και πρόκειται για συγγενή κύστη , υπάρχει δηλαδή ήδη κατά τη γέννηση.\nΣυνήθως η κύστη διογκώνεται κατά τη διάρκεια λοιμώξεων του ανώτερου αναπνευστικού ,ενώ σε επιμόλυνσή της γίνεται επώδυνη και εξέρυθρη και μπορεί να σχηματιστεί απόστημα.\nΗ διάγνωση της κύστης του θυρεογλωσσικού πόρου γίνεται με το ιστορικό και την κλινική εξέταση , ενώ επιβεβαιώνεται με τη διενέργεια υπερηχογραφήματος , που επιβεβαιώνει την ύπαρξη της κύστης. Σπάνια και μόνο σε περίπτωση διαφοροδιαγνωστικής αμφιβολίας μπορεί να γίνει και CT ή MRI τραχήλου.\nΣε περίπτωση επιμόλυνσής της η αρχική θεραπεία είναι αντιβιοτική αγωγή έως ότου αρθεί η φλεγμονή αλλά η οριστική αντιμετώπισή της είναι η χειρουργική αφαίρεση. Η χειρουργική αφαίρεση της κύστης είναι απαραίτητη όχι μόνο για αισθητικούς λόγους , καθώς δύναται να μεγαλώνει , αλλά κυρίως γιατί τυχόν επιμολύνσεις της μπορεί να οδηγήσουν σε επιπλοκές , ενώ καθιστούν και λόγω της ίνωσης πιο δύσκολο το παρεπόμενο χειρουργείο.\nΗ επέμβαση γίνεται με γενική αναισθησία. Γίνεται αφαίρεση της κύστης μαζί με μικρό τμήμα του υοειδούς για τον αποκλεισμό υποτροπής και τοποθετείται μικρή παροχέτευση , πουα αφαιρείται ένα 24ωρο μετά οπότε και ο ασθενής λαμβάνει εξιτήριο .


Volterra: 45% έκπτωση στο ηλεκτρικό ρεύμα και μηδενικό πάγιο σε γιορτές και διακοπές για τους φοιτητές! - Messinia Live\nΝέο ξεκίνημα με άλλον αέρα και ενεργειακό «πάσο» για τους φοιτητές από τη Volterra\nΠιστή στην αποστολή της να στέκεται δίπλα στους καταναλωτές και να προσφέρει τις καλύτερες και φθηνότερες δυνατές λύσεις για τις ενεργειακές ανάγκες τους, η Volterra δίνει νέο αέρα στους φοιτητές και βοηθά τους ίδιους και τις οικογένειές τους σε αυτό το νέο ξεκίνημα.\nΟι άνθρωποι της Volterra, θέλοντας να δώσουν μια επιπλέον ώθηση στους φοιτητές σε αυτή την ιδιαίτερα «ενεργητική» περίοδο της ζωής τους, σχεδίασαν ένα πρόγραμμα που τους προσφέρει ηλεκτρικό ρεύμα σε απίστευτα χαμηλές τιμές, ενώ ταυτόχρονα τους απαλλάσσει από την υποχρέωση του παγίου τις περιόδους που θα επιστρέφουν στις οικογένειές τους για διακοπές.\nΣυγκεκριμένα, το φοιτητικό πρόγραμμα της Volterra, προβλέπει 45% έκπτωση στο ρεύμα, με τιμή μόλις 0,0594€/kWh. Μάλιστα, στις πόλεις όπου υπάρχει η σχετική υποδομή, οι φοιτητές μπορούν να απολαμβάνουν συνδυαστικά έκπτωση 45% και στο φυσικό αέριο. Η προσφορά όμως δε σταματά εδώ. Η Volterra, δίνει μια επιπλέον ανάσα στους φοιτητές, αφαιρώντας το πάγιο από τους μήνες των εορτών και των διακοπών. Με αυτό τον τρόπο, τον Απρίλιο και το Δεκέμβριο, οι φοιτητές θα κάνουν Πάσχα και Χριστούγεννα ξέγνοιαστα κοντά στους δικούς τους χωρίς άγχος για το λογαριασμό του ρεύματος, ενώ τον Ιούλιο και τον Αύγουστο θα έχουν μια λιγότερη υποχρέωση ενόψει των θερινών διακοπών τους.\nΗ Volterra είναι έτοιμη να καλωσορίσει τους νέους φοιτητές, στα καταστήματά της προκειμένου να τους κατατοπίσει σχετικά. Το μόνο που έχουν να κάνουν είναι να πληκτρoλογήσουν “Volterra Shop” στην εφαρμογή πλοήγησης του κινητού τους κατά την πρώτη εξόρμησή τους στη νέα τους πόλη.\nΕιδικότερα στην Καλαμάτα οι φοιτητές και οι γονείς μπορούν να απευθυνθούν στο Volterra Shop που βρίσκεται στη διεύθυνση Πλατεία 23ης Μαρτίου 10.\nRelated Items:“Volterra Shop”, volterra, VOLTERRA KALAMATA, VOLTERRA ΦΟΙΤΗΤΙΚΟ\nΚόπηκε λόγω επικινδυνότητας λεύκα στο κέντρο της Καλαμάτας


Κροατία : Albina-Tick-Tock\nΜαϊος 01, 2021\nΜαϊος 01, 2021 E12P Team 78\nΗ Albina θα εκπροσωπήσει την Κροατία στο διαγωνισμό τραγουδιού της Eurovision 2021 στο Ρότερνταμ με το τραγούδι «Tick-Tock».\nΑυστραλία: Montaigne - Technicolour\nΑπριλίου 30, 2021 E12P Team 80\n24 ετών, indie καλλιτέχνης του Σύδνεϋ, η Montaigne Θα ερμηνεύσει τη συμμετοχή της, Technicolour στον 1ο Ημιτελικό, στις 18 του Μάη,\nη Montaigne, δεν θα συμμετάσχει με φυσική παρουσία στο Ρότερνταμ. Θα δούμε όμως το Technicolour από το live on tape.\nΤσεχία: Benny Cristo - Omaga\nΑπριλίου 02, 2021 E12P Team 84\nΤσεχία: Με τον Benny Cristo και το “Omaga” στη Eurovision 2021 !\nΚυπρος :Έλενα Τσαγκρίνου - El Diablo\nΜαρτίου 31, 2021 E12P Team 86\nΚυπρος : Elena Tsagrinou - El Diablo\nΗ λαμπερή Έλενα Τσαγκρίνου είναι ένα από τα πιο αναγνωρίσιμα ποπ σταρ σε όλη την Ελλάδα και την Κύπρο !\nΑζερμπαϊτζαν Samira Efendi - Mata Hari\nΜαρτίου 25, 2021 Stefanos Garofalakis 106\nΑζερμπαϊτζάν: Με την Samira Efendi στο Ρότερνταμ !\nΗ Efendi θα εκπροσωπήσει το Αζερμπαϊτζάν στον διαγωνισμό τραγουδιού της Eurovision,\nμε το τραγούδι Mata Hari !\nΦινλανδία : Blind Channel - Dark Side\nΜαρτίου 07, 2021 E12P Team 103\nΜόλις ολοκληρώθηκε το UMK 2021. Την Φινλανδία θα εκπροσωπήσουν οι Blind Channel με το τραγούδι Dark Side, μετά την νίκη τους !\nΔανία: Fyr 'n Flamme - Øve Os På Hinanden\nΜαρτίου 24, 2021 E12P Team 78\nΔανια : Fyr & Flamme - Øve Os På Hinanden\nΟι Fyr & Flamme από τους Jesper Groth και Laurits Emanuel.\nΕίναι η πρώτη συμμετοχή της Δανίας στην γλώσσα τους από το 1997!\nΒουλγαρία: Victoria - Growing Up Is Getting Old\nΜαρτίου 19, 2021 Stefanos Garofalakis 540\nΗ VICTORIA έγινε δημοφιλής αφού συμμετείχε στην 4η σεζόν του X Factor Bulgaria Το Growing Up is Getting Old αφηγείται ένα ταξίδι στην αυτο-βελτίωση!\nΓερμανια : Jendrik - I Don't Feel Hate\nΜαρτίου 15, 2021 E12P Team 77\nΓερμανια : Με τον Jendrik - I Don't Feel Hate\nΙσραήλ: Eden Alene - Set Me Free\nΜαρτίου 15, 2021 E12P Team 88\nΙσραήλ: Η Eden Alene - Set Me Free\nΟι ρίζες της Eden Alene εκτείνονται από τη γενέτειρά της, την Ιερουσαλήμ, μέχρι την πατρίδα της μητέρας της, την Αιθιοπία.\nΜετά την ολοκλήρωση της στρατιωτικής θητείας της, η Έντεν μετακόμισε στο Τελ Αβίβ και συμμετείχε σε δύο από τις μεγαλύτερες εκπομπές ταλέντου του Ισραήλ: το X Factor Israel και το The Rising Star. Κέρδισε και τα δύο, καθιστώντας την το μοναδικό άτομο που το έκανε στη χώρα της.\nΓεωργία: Tornike Kipiani - You\nΓεωργια : Tornike Kipiani - You\nΟ Tornike είναι μουσικός, πατέρας 3 παιδιών και επαγγελματίας αρχιτέκτονας.\nΤο 2014, ο Tornike κέρδισε την πρώτη σεζόν του X Factor Georgia,Το 2017, ο Tornike προσπάθησε να εκπροσωπήσει τη Γεωργία\nστον Διαγωνισμό Τραγουδιού της Eurovision με το τραγούδι, You Are My Sunshine.\nΓαλλια : Barbara Pravi - Voilà\nΜαρτίου 15, 2021 E12P Team 65\nΗ Γαλλία επέλεξε την εκπρόσωπο της για τον 65ο Ευρωπαϊκό Διαγωνισμό Τραγουδιού της Eurovision.\nΗ Barbara Pravi με το Voila είναι η νικήτρια του Eurovision France, c’est vous qui décidez, θα ταξιδέψει τον Μάιο στο Ρότερνταμ.\nΙσλανδία Daði Gagnamagnið - 10 years\nΜαρτίου 13, 2021 E12P Team 86\nΙσλανδία: Με τους Daði og Gagnamagnið - 10 Years στο Ρότερνταμ !\nΑυστρία: Vincent Bueno - Amen\nΜαρτίου 09, 2021 Sotiris Chartzoulakis 85\nΑυστρία: Vincent Bueno -Amen στην Eurovision 2021\nΈχοντας χάσει τον Διαγωνισμό Τραγουδιού της Eurovision 2020, ο Vincent εμφανίζει τη νέα του συμμετοχη, Amen\nΆγιος Μαρίνος Senhit - Adrenalina\nΜαρτίου 08, 2021 Stefanos Garofalakis 70\nΆγιος Μαρίνος: Με την Senhit στην Eurovision 2021 και πάλι!\nΗ Senhit θα εκπροσωπήσει τον Σαν Μαρίνο στο διαγωνισμό τραγουδιού της Eurovision για δεύτερη φορά. Ο δημόσιος ραδιοτηλεοπτικός οργανισμός RTV ανακοίνωσε ότι θα τραγουδήσει το τραγούδι «Adrenalina» στο Ρότερνταμ !


Πλεξούδες στο πλάι - MaryMary.gr\nΠλεξούδες στο πλάι\n5 Νοεμβρίου 2015 · ΒΙΚΥ ΖΑΧΙΛΑ\nΟι πλεξούδες συνεχίζουν να πρωταγωνιστούν στον κόσμο των χτενισμάτων και αυτήν την σεζόν. Υπέροχα χτενίσματα που γίνονται εύκολα, αφού μπορείς να τις κάνεις μόνη σου χωρίς τη βοήθεια κάποιου hair stylist. Συνδυάζονται με όλες μας τις εμφανίσεις, από το πιο casual καθημερινό μας look μέχρι και την πιο κομψή βραδινή μας έξοδο. Γι αυτές που θέλουν να ξεχωρίσουν ακόμη περισσότερο και να πρωτοτυπήσουν, η πλεξούδα είναι κάτι το εναλλακτικό ακόμη και για το νυφικό χτένισμα! Οι πλεξούδες μπορούν να πάρουν στα μαλλιά μας διάφορες μορφές, πλεξούδα ψαροκόκαλο, στεφάνι, γαλλική, μικροσκοπική, mohican !\nΥπάρχει, όμως, και ένα είδος πλεξούδας που πολλές από εμάς το έχουμε υιοθετήσει ασυναίσθητα, τις περισσότερες φορές, στις εμφανίσεις μας και καταφέρνει να συνδυάσει τον ρομαντισμό ενός casual hairstyle με ένα statement twist… η πλεξούδα στο πλάι!\nΦύγαμε να δούμε εντυπωσιακές πλεξούδες στο πλάι για ένα ιδανικό hair look για όλες τις περιστάσεις!\nTip: Η πλεξούδα στο πλάι, αυτήν την εποχή, συνδυάζεται άψογα με ένα πλεκτό hairband! Τόλμησε το!


Πως φευγουν απο πανω σας;\nΘέμα: Πως φευγουν απο πανω σας; Κυρ Μαϊος 29, 2011 7:24 am\nΕ ειναι λιγο κουραστικο και ισως και χαζο, μιση ωρα επιθεωρηση και αλλη μιση ωρα για να μπορεσω να αποκαλυφτω, με κυνηγανε σε αρκετη αποσταση απο το μελισσοκομειο και οταν καποια στιγμη καθομαι κατω και περιμενω να φυγουν αυτες κανουν βολτες απο πανω μου για ωρες. Τι (φταιω) φταιει;\nΘέμα: Απ: Πως φευγουν απο πανω σας; Κυρ Μαϊος 29, 2011 8:47 am\nμηπως οτι σε συμπαθουν?\nΘέμα: Απ: Πως φευγουν απο πανω σας; Κυρ Μαϊος 29, 2011 8:26 pm\nποιο αρωμα φορας ?\nΘέμα: Απ: Πως φευγουν απο πανω σας; Κυρ Μαϊος 29, 2011 10:54 pm\nΘέμα: Απ: Πως φευγουν απο πανω σας; Κυρ Μαϊος 29, 2011 11:59 pm\nΚαι εμενα το μυαλο μου στο αρωματακι πηγε.\nΉ μηπως φτιαχνεις το μαλλι με αφρο ή ζελέ?\nΕπισης μηπως οταν πλενεις την στολη βαζεις και μαλακτικο?\nΘέμα: Απ: Πως φευγουν απο πανω σας; Δευ Μαϊος 30, 2011 9:24 pm\nΛετε να φταιει το αρωμα; Αλλα δεν βαζω αρωμα, τιποτα αλλο; Θα παω μια μερα με φρεσκοπλυμενη στολη, απο δικα μου σαπουνια χωρις αρωμα και θα πλυθω και εγω και θα δουμε, καποια αλλη περιπτωση υπαρχει; Μηπως επειδη ντυνομαι πολυ βαρια και ιδρωνω αμεσως και τρεχει ο ιδρωτας μπολικος;\nΘέμα: Απ: Πως φευγουν απο πανω σας; Δευ Μαϊος 30, 2011 11:56 pm\nδεν μενει παρα να ρωτησουμε τους ειδικους\nΓΙΩΡΓΟΣ . ΣΙΝΔΟΣ\nΘέμα: Απ: Πως φευγουν απο πανω σας; Παρ Ιουν 03, 2011 3:59 pm\nΘέμα: Απ: Πως φευγουν απο πανω σας; Παρ Ιουν 03, 2011 10:36 pm\nΜωρε αν μυριζε ετσι η μασχαλη μου δεν θα ερχονταν επανω μου, μαλλον θυμαρισιο ιδρωτα εχω!\nΘέμα: Θέμα: Απ: Πως φευγουν απο πανω σας; Σαβ Ιουν 04, 2011 9:32 pm\nΝα ρωτήσω κάτι που ίσως είναι και τραβηγμένο για έναν μελισσοκόμο, αλλά ΜΗΠΩΣ ΤΙΣ ΦΟΒΑΣΑΙ;\nΑυτό, επειδή λες ότι ντύνεσαι χοντρά και ιδρώνεις. Λοιπόν αν τις φοβάσαι είναι οι ορμόνες του φόβου που μυρίζουν και τις ερεθίζουν.\nΘέμα: Απ: Πως φευγουν απο πανω σας; Σαβ Ιουν 04, 2011 11:07 pm\nΤωρα πλεον οχι, γι' αυτο ντυνομαι βαρυα για να μην ανησυχω και φοβαμαι. Παντως αν με τσιμπισουν, που παρ' ολα αυτα γινεται, μου δημιουργειται πρηξιμο που κρατα καμια εβδομαδα και τα σημαδια ακομα και μηνα, οπωτε....\nΘέμα: Απ: Πως φευγουν απο πανω σας; Κυρ Ιουν 05, 2011 1:49 am\nKαι εμένα μου συμβαίνει αυτο αλλα με ενα συγκεκριμένο μελίσσι (το Νο 9) που είναι αρκετά επιθετικό και το αφήνω πάντα τελευταίο όταν κάνω έλεγχο. Δεν νομίζω ότι υπάρχει λόγος ανησυχίας. Εκτός αν είναι όλα τα μελισσάκια σου έτσι οπότε σίγουρα σου προκαλεί δυσφορία το γεγονός. Δοκίμασε να αλλάξεις βασίλισσες.\nΘέμα: Απ: Πως φευγουν απο πανω σας; Κυρ Ιουν 05, 2011 5:36 am\nΜήπως πάνω από το μελισσοκομείο σου περνά υψηλή τάση απ'την ΔΕΗ;\nΘέμα: Πως φευγουν απο πανω σας; Κυρ Ιουν 05, 2011 11:32 am\n"Μήπως πάνω από το μελισσοκομείο σου περνά υψηλή τάση απ'την ΔΕΗ; parosbees"\nΓια το πρήξιμο: Θα έρθει μια μέρα που θα βλέπεις το κεντρί και θα λες, "α, με τσίμπησε" και δεν θα αργήσει, εκτός αν έχεις κάποιο πρόβλημα αλλεργίας πράγμα πολύ πολύ σοβαρό και πρέπει να το κοιτάξεις αν δεν το έχεις κάνει ήδη.\nΓια να σου κρατάει τόσο το πρήξιμο σημαίνει 2 πράγματα: α) έχεις φάει λίγα τσιμπήματα ως τώρα, β) αλλεργία;;;;\nΠάντως η τρίχρονη πείρα μου λέει ότι όσο λιγότερο τις φοβάται κανείς τόσο λιγότερο τσιμπούν, όσο περισσότερο τις σέβεται, τόσο πιο σωστούς χειρισμούς κάνει.\nΤο μελίσσι είναι ένα άγριο είδος και δεν εξημερώνεται επειδή εμείς το βάζουμε σε κυψέλη.\nΘέμα: Απ: Πως φευγουν απο πανω σας; Κυρ Ιουν 05, 2011 3:53 pm\nΕμένα το κέντρισμα κάνει μικρό πρήξιμο και κρατά γύρω στις 4 ημέρες.\nΤο θεωρώ φυσιολογικό, ή κάνω λάθος;\nΘέμα: Πως φευγουν απο πανω σας; Κυρ Ιουν 05, 2011 7:40 pm\nΔεν είμαι γιατρός, αλλά δεν μου ακούγεται αφύσικο, για κάποιον που είναι καινούργιος\nΘέμα: Απ: Πως φευγουν απο πανω σας; Κυρ Ιουν 05, 2011 10:42 pm\nΓια σε όλους , λέγομαι Τάκης και είμαι από Αθήνα θα ήθελα και εγώ να σας πω την γνώμη μου μιας και είμαι παθών και μάλιστα πρόσφατα. Ξεκίνησα την μελισσοκομία περίπου πριν ένα χρόνο με τέσσερα μελίσσια, με έχουν τσιμπήσει πάρα πολλές μέλισσες,και το μόνο που πάθαινα ήταν ότι πρηζόμουνα πολύ και το πρήξιμο διαρκούσε για τέσσερις με πέντε ημέρες, και βέβαια δεν έδινα και πολύ σημασία γιατί περίμενα ότι θα συνήθιζα κάποια στιγμή και θα σταματούσα να πρήζομαι. Πριν ένα μήνα περίπου σε μια επιθεώρηση αφού τελείωσαν όλα καλά μόλις μπαίνω στο αμάξι για να φύγω με τσιμπάει μια στο πιγούνι. (Ευτυχώς ήταν μαζί μου ο πατέρας μου ) Μετά από λίγο άρχισα να βγάζω εξανθήματα σε όλο το σωμα να ζαλίζομαι και να έχω τάση εμετού, πή***πιπέρι***ε γρήγορα στο νοσοκομείο όπου και μου κάνανε ένεση κορτιζόνης και μου έβαλαν ορό , μου είπαν ότι ευτυχώς ήταν ελαφρύ περιστατικό και μου είπαν να μην ασχοληθώ ξανά με της μέλισσες αν δεν κάνω πρώτα θεραπεία γιατί ένα επόμενο τσίμπημα ίσως να αποβεί μοιραίο αν δεν έχω μαζί μου ένεση αδρεναλίνης. Μετά από λίγες μέρες πήγα σε δύο αλλεργιολόγους όπου και αυτοί μου είπαν τα ίδια, αλά μου είπαν ότι το πολύ πρήξιμο είναι προδιάθεση αλλεργίας και αναλόγως το άτομο δεν μπορείς να ξέρεις πότε θα εκδηλωθεί αλλεργία και πόσο σοβαρή θα είναι. ΣΥΜΠΕΡΑΣΜΑ ειδικά σε αυτούς που ξεκινάνε τώρα ,το πρώτο πράγμα που πρέπει να μάθουμε για να ασχοληθούμε με την μελισσοκομία δεν είναι ούτε οι χειρισμοί ούτε οι ανθοφορίες ούτε τα σιρόπια , αλά να μάθουμε αν είμαστε αλλεργικοί στην μέλισσα κάνοντας την εξέταση , γιατί πραγματικά είναι πολύ δυσάρεστο και πολύ λυπηρό να έχεις ριξει τόσο δουλειά και χρήμα και να μάθεις μετά ότι είσαι αλλεργικός.\nΓΙ'ΑΥΤΟ ΜΕΓΑΛΗ ΠΡΟΣΟΧΗ .\nΘέμα: Απ: Πως φευγουν απο πανω σας; Δευ Ιουν 06, 2011 2:15 am\nΘέμα: Απ: Πως φευγουν απο πανω σας; Δευ Ιουν 06, 2011 11:04 pm\nΑν το παρουμε ιστορικα ειναι σιγουρο, μα σιγουρο ομως, οτι οι πρωτοι ανθρωα ποι, προιστορικοι, που ασχολειθηκαν με τη μελισσοκομια, οταν τους τσιμπαγαν οι μελισσες δεν καταλαβαιναν τιποτα, φανταζομαι τοτε θα πηγαιναν χωρις καμια προστασια. Αρα υπαρχουν ανθρωποι που τους προκαλουν πρηξιμο οι μελισσες και αλλους οχι. Επισης υπαρχουν ανθρωποι που τους τσιμπαν πολλοι οι μελισσες και αλλους επισης οχι, δεν ειναι ισως τυχαιο οτι οταν ειμαστε δεκα νοματαιοι μεσα σε ενα δωματιο, εγω θα καταλαβω οτι υπαρχει κουνουπι μεσα στο δωματιο. Με εχουν τσιμπισει απειρες φορες ιδιαιτερα στην αρχη, ειχε πριστει τοσο το κεφαλι μου που για τρεις μερες δεν ειχα βγει εξω, ασε ποσες εκανα να χτενιστω και οταν χτενιστικα εβγαζα ολο κεντρια, οπως βγαζουν οι γυναικες τις τριχες απο την τσατσαρα. Οσον αφορα την αλεργια νομιζω οτι ολοι ημαστε αλεργικοι, αφου σου βαζουν μεσα δηλητηριο σιγουρα θα πρηστεις, αλλα καθε τσιμπιμα ουσιαστικα ειναι και θεραπευτικο κατα της αλεργιας. Συμπερασματικα εχω να πω οτι αυτο ειναι που μου αρεσει στη μελισσοκομια, το οτι πρεπει να πονεσεις πολυ για να παρεις ενα κιλο μελι, αν αφηνα τις μελισσες και πηγαινα τετοια εποχη και επερνα το μελι τοτε θα ηταν σιγουρο οτι θα βαριομουνα και θα τα παραταγα.\nΥ.Γ. Οτι δεν σε σκοτωνει σε κανει πιο δυνατο.\nΘέμα: Απ: Πως φευγουν απο πανω σας; Τρι Ιουν 07, 2011 11:01 am\nμήπως τις βασανίζεις;;;;;\nθέλει πολύ ήρεμες κινήσεις, σχεδόν να μην σε παίρνουν είδηση.\nεγώ όταν πήγα στο μελισσοκομείο απο όπου αγόρασα τα μελίσσια μου (είμαι μόλις 2 μηνών μελισσοκόμος), αυτός ο τύπος μάλλον τα είχε ταράξει στις κλωτσιές, και την πλήρωσα εγώ με περίπου 20 τσιμπήματα.\nΑκόμα μετράω τα σημάδια στα χέρια μου.\nΕδώ όμως που τα έχω, δεν με έχουν τσιμπήσει ούτε μία φορά.\nΜάλιστα πολλές φορές βαριέμαι και να βάλω μάσκα, και να ανάψω καπνιστήρι όταν τους βάζω σιρόπι, (γιατί είχαν και περιπέτειες στο δρόμο της μεταφοράς), μέρες που δεν είναι να κάνω έλεγχο, μόνο ανοίγω το καπάκι . Και δεν με πειράζουν.\nΛέτε να είναι χαζά;;;;;;\nή μήπως με αγαπήσανε πολύ;;;;;;;\nπάντως σίγουρα κατάλαβα ότι θέλει ήρεμα,\nκαι με γλυκές κουβέντες\nαγάπες μου, λατρείες μου , τι καλά παιδιά που είσαστε κλπ, κλπ\nΘέμα: Απ: Πως φευγουν απο πανω σας; Τετ Ιουν 08, 2011 8:55 am\nτην πολυ εξυπναδα εμεις τα ( ανωτερα ) οντα την βαφτιζουμε ηλιθιοτητα\nειναι μερος του εαυτου μας και το γνωριζουμε καλα χαχαχαχα\nμην σε ανησυχει ξερουν ποτε θες να τους κανεις κακο\nεπικοινωνείτε υποσυνείδητα εσεις οι γυναικες\nΘέμα: Απ: Πως φευγουν απο πανω σας; Τετ Ιουν 08, 2011 5:16 pm\nΕκτός από τους χειρισμούς που πρέπει να έιναι όσο πιο gently γίνεται, παίζει ρόλο και ο χρόνος της επιθεώρησης. Όσο πιο πολύ αισθάνοται ξεσκέπαστες, τόσο πιο πολύ αγριεύουν...π.χ. αν ανοίξω το καπάκι και να βγάλω έξω 2-3 πλαίσια δεν ασχολούνται καθόλου. Μετά απ αυτό το πεντάλεπτο όμως αρχίζουν και τα παίρνουν στο κρανίο και όσο πιο πολύ διαρκεί η επιθεώρηση τόσο η επιθετικότητα αυξάνεται με γεωμετρική πρόοδο.\nΚαι φυσικά απαγορεύεται δια ροπάλου να σκοτώσετε κατά λάθος μελισσούλα, γιατί τότε γίνεται ο χαμός! Τον τελευταίο καιρό που έπρεπε να βγάλω όλα τα πλαίσια δυόροφων κυψελων για να τσεκάρω για κελιά σμηνουργίας, έτυχε στην τελευταία κυψέλη να με εγκαταλείψουν κάπως οι δυνάμεις μου και να ακουμπήσω τον όροφο κάπως άγαρμπα πάνω στο πάτωμα... εκτός του "γκουπ" που σιγουρα τις εκνέυρισε πάρα πολύ, άκουσα και πολλά "κράτς" από μέλισσες που συνθλίβονταν ανάμεσα στο πάτωμα και στον όροφο...στα επόμενα δευτερόλεπτα συμνειδητοποιήσα τα εξής:\n-Εκατοντάδες μέλισσες να είναι πάνω μου με όχι πολύ φιλικές διαθέσεις\n-Ότι οι στολές δεν είναι τόσο bee -proof όσο νομίζουμε...\nΟι εξαγριωμένες με ακολούθησαν μέχρι το μηχανάκι που ήταν στα 30 μέτρα μακρυά, και άρχισαν να επιτίθενται και σε αυτό! Προσέφερα σίγουρα θέαμα αφού αναγκάστηκα να φύγω με το μηχανάκι φορώντας τη στολή και άλλαξα κανά χιλιόμετρο πιο κάτω, βγάζωντας μέλισσες από τις τσέπες και από τα τσακίσματα του υφάσματος της στολής.\nΣε ότι αφορά στα συμπτώματα των τσιμπημάτων, πρήζομαι και εγώ αρκετά για 2-3 ημέρες και μετά οκ...\nΜελισσοκομία και τσιμπήματα πάνε μαζί, δεν γίνεται να ασχολείσαι και να πιστεύεις ότι μπορείς να αποφύγεις τα τσιμπήματα 100%, εκτός και αν πηγαίνεις με στολή αστροναύτη...απ όσο ξέρω όμως είναι δυσεύρετες, κοστίζουν πολύ και εργονομικά δεν είναι ότι καλύτερο.\nΝα περιορίσεις τα τσιμπήματα σε πολύ μεγάλο βαθμό γίνεται, να τα αποφύγεις εντελώς όχι.\nΘέμα: Απ: Πως φευγουν απο πανω σας; Τετ Ιουν 08, 2011 10:06 pm\nΝινας μαλλον τα δικα σου ειναι μικρα ακομα και δεν βαρανε, μονο κλαινε και θελουν τη μανουλα, κατσε να μεγαλωσουν, στα λεω επειδη ανησυχεις μην ειναι χαζα, δεν στο λεω για να σε φοβισω.\nΤο πιο ευκολο θα ηταν να εφευγα με μεταφορικο μεσο αλλα γεμιζεις ολη την διαδρομη σου με αγριεμενες μελισσες. Ετσι εκανα εδω και ενα χρονο, οταν ειδα καποιον περιπατητη που ηταν στην διαδρομη 5 λεπτα μετα απο εμενα να τρεχει τσιμπημενος απο μελισσες. Ετσι καθομαι με τις ωρες σε μερος που δεν υπαρχει περιπτωση να περασει ανθρωπος και οταν σιγουρευτω οτι εφυγαν τοτε παω σε μονοπατι που περναει κοσμος.\nΘέμα: Απ: Πως φευγουν απο πανω σας; Τετ Ιουν 08, 2011 10:50 pm\nΟταν εχει συννεφια ή ετοιμαζεται ο καιρος για βροχη, λενε πως τα κοριτσια ειναι επιθετικα και οντως μου εχει συμβει.\nΣημερα πηγα και καθ οδον συννεφιασε, με επιασε δυο φορες γερη χοντροψιχαλα και μαλιστα στην πρωτη, ημουν σε φαση αλλαγης κυψελης τα κοριτσια συνεχισαν την δουλεια τους ουτε που αχοληθηκαν μαζι μου ,σ αυτη αλλα και στις υπολοιπες κυψελες.\nΤι να πεις? γυναικες ..............την μια μαυρο την αλλη ασπρο.


sportsthea: EURO 2012: ΑΓΩΝΙΑ ΓΙΑ ΤΟΝ ΔΕΥΤΕΡΟ\nΚΑΙ ΣΤΟΝ 2Ο ΟΜΙΛΟ\nΓερμανία – Πορτογαλία ή Δανία τα φαβορί για πρόκριση\nΣυνεχίζεται σήμερα Κυριακή η 3η αγωνιστική του το Euro 2012 με τους αγώνες του 2ου ομίλου. Μια αγωνιστική που θα κρίνει πολλά αλλά και θα ξεκαθαρίσει τις ομάδες που θα προκριθούν στους ημιτελικούς.\nΣτις 21:45 είναι προγραμματισμένη η ταυτόχρονη έναρξη και των δυο αγώνων αφού η ΟΥΕΦΑ όπως και στον όμιλο της Εθνικής μας και για όλη την αγωνιστική σε όλους τους ομίλους αποφάσισε να τους ορίζει όλους στην ίδια ώρα για προφανείς λόγους.\nΣτον σπουδαιότερο αγώνα της ημέρας μεταξύ των Πορτογαλίας-Ολλανδίας όπου κατά 99% θα κριθεί και το πια ομάδα θα ακολουθήσει την Γερμανία (μόνο με θαύμα δεν θα περάσει) στην επόμενη φάση.\nΟι Πορτογάλοι θέλουν νίκη ή έστω ισοπαλία σε περίπτωση ήττας των Δανών, ενώ οι Ολλανδοί περιμένουν ένα πολύ μεγάλο θαύμα για να είναι η δεύτερη ομάδα που θα περάσει στα ημιτελικά δηλαδή νίκη με διαφορά δυο τερμάτων επί των αντιπάλων της και συγχρόνως ήττα της Δανίας από την Γερμανία!!!!!!!!!!\nΤην ίδια όπως είπαμε ώρα και στον άλλον αγώνα του ομίλου η πρωτοπόρος και με το απόλυτο επιτυχιών Γερμανία αντιμετωπίζει την Δανία σε έναν αγώνα που «καίει» τους Δανούς. Έτσι ακόμη και μια ισοπαλία της δίνει όχι μόνο την πρόκριση αλλά και την πρώτη θέση στον όμιλο.\nΟι Δανοί θέλουν νίκη επί των Γερμανών και ισοπαλία ή ήττα των Πορτογάλων για να περάσουν σαν δεύτεροι, ενώ παίζει και το σενάριο της 1ης θέσης σε περίπτωση ήττας των Πορτογάλων και φυσικά δική τους νίκης.\nΠολύ μπλεγμένα και ίσως «παράξενα» τα πράγματα ας περιμένουμε λίγο μέχρι την λήξη των παραπάνω αγώνων γιατί πολλά έχουνε δει τα μάτια μας και ίσως στην συνέχεια δουν πολλά περισσότερα!!!!!\nΥπομονή και λίγο πριν τα μεσάνυχτα θα γνωρίζουμε την τύχη των ομάδων του 2ου ομίλου. Ποιες θα ταξιδέψουν στα σπίτια τους και ποιες θα συνεχίσουν να ζουν το όνειρο……\nΑναρτήθηκε από sportsthea στις 17.6.12


Ένσταση από τον Ολυμπιακό, δεν θα την υποστηρίξει - ΜΠΑΣΚΕΤ - REDKING\nΈνσταση από τον Ολυμπιακό, δεν θα την υποστηρίξει\nΣάββατο, 7 Δεκεμβρίου 2019 - 00:39\nΈνσταση κατά του κύρους της αναμέτρησης με τον Παναθηναϊκό, στο ΟΑΚΑ, κατέθεσε ο Ολυμπιακός με την ολοκλήρωσή της. Ο λόγος έχει να κάνει με το γεγονός ότι 19 δευτερόλεπτα πριν τη λήξη του ματς, ο Πιτίνο είχε ζητήσει τάιμ άουτ. Η κόρνα της γραμματείας ακούστηκε κανονικά, αλλά οι διαιτητές συνέχισαν το παιχνίδι.\nΌλα αυτά στη φάση των βολών του Παπαγιάννη. Στο τάιμ άουτ, λοιπόν, οι παίκτες θα είχαν τη δυνατότητα να σχεδιάσουν την τελευταία τους επίθεση. Σε μία πολύ σημαντική επίθεση του ματς.\nΜε τον team manager του Θρύλου, Χρήστο Μπαφέ, να αναφέρει στην κάμερα της Nova ότι: «Έπρεπε να δοθεί το τάιμ άουτ, δεν δόθηκε και το παιχνίδι συνεχίστηκε. Έγινε κακή επίθεση από τον Ολυμπιακό, δεν έχει σημασία, όμως εκείνη τη στιγμή το παιχνίδι έπρεπε να σταματήσει, για να ασκήσει ο Ολυμπιακός το δικαίωμα να σχεδιάσει μια επίθεση στα τελευταία 20 δευτερόλεπτα, με το παιχνίδι να είναι στους 4 πόντους.\nΤο ζητήσαμε στις βολές του Παπαγιάννη. Από τη στιγμή που ήταν εύστοχη, έπρεπε να δοθεί τάιμ άουτ. Η γραμματεία πάτησε την κόρνα. Μας το επιβεβαίωσαν οι άνθρωποι της γραμματείας ότι πάτησε την κόρνα. Δεν δόθηκε. Οι διαιτητές υποστηρίζουν ότι έπρεπε να σηκωθεί και να δείξει ότι υπάρχει τάιμ άουτ. Η γραμματεία δεν ξεκίνησε το χρόνο. Τον ξεκίνησαν όμως οι διαιτητές μέσω του συστήματος που έχουν. Το παιχνίδι έπρεπε να σταματήσει και να δοθεί τάιμ άουτ».\nΟι Πειραιώτες, πάντως, δεν θα υποστηρίξουν την ένσταση, απλά την κατέθεσαν...


Στο νερό ένα από τα μεγαλύτερα VLECs (Very Large Ethane Carrier) του κόσμου - Mikrometoxos.gr\nΣτο νερό ένα από τα μεγαλύτερα VLECs (Very Large Ethane Carrier) του κόσμου\nΜέρος του στόλου της MISC Berhad (MISC) αποτελεί πλέον το Very Large Ethane Carrier (VLEC) «Seri Everest», το πρώτο στην ιστορία της εταιρείας και ένα από τα μεγαλύτερα του είδους του σε ολόκληρο τον κόσμο.\nΤο πλοίο ναυπηγήθηκε από το ναυπηγείο της Samsung Heavy Industries, στο Geoje της Νότιας Κορέας, και αποτελεί το πρώτο από τα έξι VLECs τα οποία έχει παραγγείλει η MISC.\nO πρόεδρος και διευθύνων σύμβουλος της MISC, YeeYang Chien, δήλωσε: «Είμαστε υπερήφανοι που καλωσορίζουμε στον στόλο μας το “Seri Everest”, το πρώτο μας VLEC. Το πλοίο αυτό αποτελεί ένα νέο σημείο αναφοράς για την αγορά αιθανίου. Το “Seri Everest” έχει τη δυνατότητα μεταφοράς μεγάλων ποσοτήτων αιθανίου για μεγάλες αποστάσεις, ενώ παράλληλα εξασφαλίζει τον ύψιστο βαθμό ασφάλειας και αξιοπιστίας.\nΕίμαστε επίσης πολύ ευχαριστημένοι που το πλοίο παραδόθηκε εγκαίρως, παρά τον αντίκτυπο της πανδημίας του Covid-19. Η επιτυχής παράδοσή του αντικατοπτρίζει την ανθεκτικότητα της βιομηχανίας και τη δέσμευσή της για ασφάλεια».


Campion.gr ™ | Από τον Νίκο Νικολάου: Έγινε παγκοσμίως... ρεζίλι η Ρεάλ!\nΈγινε παγκοσμίως... ρεζίλι η Ρεάλ!\nΑτελείωτο είναι το κράξιμο του Ισπανικού Τύπου (και όχι μόνο) προς τη Ρεάλ Μαδρίτης μετά το κάζο της (μη) μεταγραφής του Ντε Χέα από τη Μάντσεστερ Γιουνάιτεντ!\nΚαι μιλάμε για κάζο, διότι η διοίκηση των "Μερένχες" καθυστέρησε 28 λεπτά να δηλώσει τη μεταγραφή. Κατά συνέπεια αυτή τη στιγμή ο Δε Χέα είναι «ξεκρέμαστος», μιας και αν δεν βρεθεί λύση για να δικαιολογηθούν τα… αδικαιολόγητα, δεν θα μπορεί να παίξει ούτε στη Ρεάλ αλλά ούτε και στη Μάντσεστερ Γιουνάιτεντ!


Τσιριμώκος: «Mε υπομονή ο ΟΦΗ μπορεί να κάνει την ζημιά στον Άρη» | ΟΦΗ, OFI :: Gentikoule\nΠοδόσφαιρο —14/11, 19:41\nΤσιριμώκος: «Mε υπομονή ο ΟΦΗ μπορεί να κάνει την ζημιά στον Άρη»\nΗ παλιά δόξα του ΟΦΗ αλλά και του Άρη, Θαλής Τσιριμώκος, μίλησε στον Athletic Radio 104,2 για το προσεχές παιχνίδι ανάμεσα στις δύο ομάδες, έπλεξε το εγκώμιο του Σουμπίνιο, ενώ παράλληλα δεν ξέχασε τα χρόνια που πέρασε στον ΟΦΗ.\nΑναλυτικά όσα είπε ο Θαλής Τσιριμώκος στον Αthletic Radio 104,2 αναφερόμενος στον ΟΦΗ και στον Άρη.\nΓια τα χρόνια παρουσίας του στον ΟΦΗ…\nΔεν μπορώ να ξεχάσω τα χρόνια παρουσίας μου στον ΟΦΗ. Είναι όλη μου η ποδοσφαιρική ζωή και το μεγαλύτερο δέσιμο. Κάθε ομάδα που περνάς σου αφήνει και κάτι. Σίγουρα όμως στον ΟΦΗ τα 6 χρόνια δεν ξεχνιούνται.\nΓια την κορυφαια στιγμή της καριέρας του στον ΟΦΗ\nΔύο είναι οι κορυφαίες στιγμές για εμένα. Η μια χρονιά είναι που σωθήκαμε στο τέλος με το «διπλό» στον Μακεδονικό και η άλλη που βγήκαμε στο ΟΥΕΦΑ.\nΓια το ΟΦΗ-Άρης…\nΤον Άρη τον περίμενα πολύ καλύτερο. Έχει αλλάξει πολλά πρόσωπα και τώρα πάλι με τους παίκτες από τον Βόλο και άλλους. Δεν έχει βρει ακόμα τα πατήματα του. Έχει καλή κυκλοφορία αλλά πρόβλημα στο γκολ. Για τον ΟΦΗ θα πω πως είναι όπως τον περιμενα. Πολύ καλός και στις τρεις γραμμές. Στα συν είναι και ο κόσμος και πιστεύω ο ΟΦΗ να τραβήξει το δρόμο του. Είναι καλά στημένος, έχει καλή κυκλοφορία που είναι το Α και τοπ Ω στο ποδοσφαιρικό κόσμο. Υπάρχει το οικογενειακό κλίμα που και αυτό είναι πολύ σημαντικό. Ο Αρης θα μπει διψασμένος για πόντους με πολύ μαρκάρισμα και αντεπιθέσεις. Θέλει υπομονή από τον ΟΦΗ για να κάνει την ζημιά. Η υπομονή θα είναι το κύριο θέμα στο παιχνίδι.\nΓια τον Σουμπινιο τον οποίο γνωρίζει από την συνεργασία τους στον Εθνικό…\nΕίναι ένας πολύ καλός παίκτης με πολύ μυαλό και με την πάροδο του χρόνου θα δείξει πολλά περισσότερα πράγματα. Δεν έχει δει κανένα ακόμα. Να ξέρετε ακόμα πως στα 10 φαουλ τα 8 είναι γκολ.


Πολωνία: Το «ανοιχτό μυαλό» γίνεται ιδανικός στόχος | Η ΚΑΘΗΜΕΡΙΝΗ\nepa07290905 Gdansk residents gather with candles forming a huge heart in front of the Solidarnosc Square in Gdansk, Poland, 16 January 2019 where they paid homage to the deceased mayor of the city, Pawel Adamowicz. Mayor of Gdansk Pawel Adamowicz died in hospital on 14 January afternoon from wounds suffered in a Sunday evening knife attack during the 27th finale of the Great Orchestra of Christmas Charity in Gdansk. EPA/Adam Warzawa POLAND OUT\n25 Ιανουαρίου, 2019 25.01.2019 • 23:00\nΣτις 13 Ιανουαρίου δολοφονήθηκε ο δήμαρχος του Γκντανσκ, Πάβελ Αντάμοβιτς. Η επιλογή του χρόνου και του τόπου της δολοφονίας δεν ήταν τυχαία, καθώς ο δράστης επεδίωκε τη δημοσιότητα. Ο δολοφόνος, που είχε μόλις αποφυλακιστεί έχοντας εκτίσει ποινή πέντε ετών κάθειρξης για ληστείες τραπεζών, δεν άφησε την παραμικρή αμφιβολία για τα κίνητρά του. Ενόσω διέφευγε ακόμη τη σύλληψη, κατηγόρησε ευθέως την αντιπολίτευση για τις προτάσεις της, αποδίδοντας τον θάνατο του Αντάμοβιτς σε αυτές.\nΤα τελευταία δύο χρόνια, ο Αντάμοβιτς υπήρξε στόχος ρητορικής μίσους από τα μέσα ενημέρωσης που τελούν υπό τον έλεγχο της εθνικιστικής κυβέρνησης. Ο δήμαρχος του Γκντανσκ υπήρξε επίμονος υποστηρικτής των δικαιωμάτων των ομοφυλοφίλων, ενώ προσέφερε βοήθεια σε πρόσφυγες από τη Μέση Ανατολή και την Αφρική, εξοργίζοντας το κυβερνητικό κόμμα. Ο Αντάμοβιτς κι εγώ υπήρξαμε από τους ελάχιστους τοπικούς άρχοντες, οι οποίοι επιλέξαμε να ακολουθήσουμε τη συνείδησή μας, βοηθώντας όσους διέφευγαν από τον πόλεμο και την τρομοκρατία. Το ανοιχτό μυαλό και ο ανθρωπισμός του Αντάμοβιτς τον έκαναν ιδανικό στόχο.\nΤο μίσος διαπνέει τη σύγχρονη Πολωνία, όπως και πολλές άλλες κοινωνίες. Ο εκφοβισμός στα σχολεία, η έλλειψη ανοχής στις μειονότητες, το μίσος κατά των αλλοεθνών και αλλόδοξων εκδηλώνονται σε καθημερινή βάση. Μελετητές του Κέντρου Ερευνών για τις Διακρίσεις του Πανεπιστημίου της Βαρσοβίας έδειξαν ότι το πρόβλημα είναι παγκόσμιο. Στην εποχή των μέσων κοινωνικής δικτύωσης, η ρητορική μίσους εκμεταλλεύεται τις φοβίες, εντείνει την οργή και πυροδοτεί το δημόσιο εξευτελισμό.\nΗ οργισμένη συναισθηματική αντίδραση εκατομμυρίων Πολωνών στη δολοφονία του Αντάμοβιτς έδειξε, όμως, ότι οι πολίτες έχουν απαυδήσει από την πολιτική πόλωση και την επιθετικότητα της σύγχρονης πολιτικής σκηνής. Η κληρονομιά του Αντάμοβιτς έχει ιδιαίτερη σημασία για τον πολιτικό κόσμο της Πολωνίας. Παρότι η πολιτική αντιπαράθεση υπήρξε παραδοσιακά οξεία στη χώρα μας, οφείλουμε να απαλλαγούμε από τη δηλητηριώδη ατμόσφαιρα μίσους. Οι πολιτικοί οφείλουν να επανεξετάσουν τις παρομοιώσεις, την επιχειρηματολογία και τα αφηγήματά τους, που στοχεύουν τους αντιπάλους τους. Τα ΜΜΕ, από τη μεριά τους, πρέπει να πάψουν να προσφέρουν βήμα σε όσους προωθούν τον φόβο, το μίσος και τη μισαλλοδοξία. Οι Πολωνοί ψηφοφόροι πρέπει να μπορούν να ψηφίζουν σύμφωνα με τις πεποιθήσεις τους, χωρίς να γίνονται αντικείμενα γελοιοποίησης ή δαιμονοποίησης.\nΑναγκαίες είναι οι νομοθετικές πρωτοβουλίες με στόχο την προστασία κάθε μειονότητας. Το γράμμα του νόμου, όμως, δεν είναι το μόνο που χρήζει μεταρρύθμισης, καθώς οι Αρχές πρέπει επιτέλους να αρχίσουν να εφαρμόζουν τις υπάρχουσες διατάξεις. Η παρούσα κυβέρνηση του Κόμματος Νόμου και Δικαιοσύνης επέλεξε να αγνοήσει τη νομοθεσία αυτή. Τα προγράμματα πρόληψης των διακρίσεων και προστασίας των ανθρώπινων δικαιωμάτων έχουν διακοπεί. Οσοι υιοθετούν ομοφοβική ή μισογυνική ρητορική προάγονται στα ανώτατα αξιώματα, όπως έγινε με τον υπουργό Αμυνας Μάριους Μπλάτσακ.\nΟ θάνατος του Αντάμοβιτς πρέπει τέλος να μας βοηθήσει να συνειδητοποιήσουμε τη σημασία της εκπαίδευσης των επόμενων γενεών πολιτών. Οι νέοι Πολωνοί είναι σήμερα πιο ρατσιστές και ξενόφοβοι από ό,τι οι γονείς τους. Η αποτυχία της μετάδοσης αρχών ανεκτικότητας και σεβασμού διαφορετικών πολιτισμών και θρησκειών αποτελεί επικίνδυνο πρόσκομμα στην επιτυχία της Πολωνίας στον σύγχρονο κόσμο.\n* Ο κ. Robert Biedron υπήρξε δήμαρχος του Σλουπσκ, βουλευτής και αντιπρόεδρος της επιτροπής εξωτερικών υποθέσεων της Βουλής.


Βαδίζουν από το κακό στο χειρότερο, Αρθρογραφία, ΕΛΕΥΘΕΡΗ ΖΩΝΗ\nΗ διαφορά μεταξύ ΣΥΡΙΖΑ και ΝΔ θα υπερβεί αρκετά τις 10 ποσοστιαίες μονάδες.\nΤρείς -εκτιμώ- είναι οι παράμετροι που θα ευθύνονται για αυτή την εξέλιξη.\n1. Η αποκάλυψη /διαπίστωση ανυπαρξίας του περιλάλητου φαντασιακού εφευρήματος του "Ηθικού πλεονεκτήματος της Αριστεράς". (Σ.Σ με λίγη κατανόηση και περισσή αφέλεια: ... και της προόδου).\n2. Το δεδομένο έλλειμμα IQ το οποίο οδηγεί σε συνεχείς γκάφες, λάθη.\n3. Η εγγενής αυτοκαταστροφική, αυτοδιασπαστική, αυτοδιαλυτική τάση της\nΑριστεράς (Σ.Σ Όσοι γνωρίζουν τα ιστορικά γεγονότα καταλαβαίνουν τι\nΕίναι αδύνατο να εξηγηθεί το γεγονός ότι στο παραπέντε της απώλειας της εξουσίας η "Αριστερά" κάνει ότι μπορεί για να χάσει με όσο γίνεται ευρύτερο μέγεθος.\nΠολλά τα παραδείγματα. Θα επιλέξω μόνον τρία:\nα. Αντί να αναπτύσσει /προβάλλει το -όποιο - πρόγραμμα πρόκειται να εφαρμόσει αν εκλεγεί, επιλέγει να λοιδορεί το πρόγραμμα και το κόμμα της ΝΔ. Δηλαδή : ψηφίστε εμένα για να μην έρθει η κακή ΝΔ της οποίας το πρόγραμμα ... στάζει αίμα (!).\nΛησμονεί - αφέλεια σε βαθμό διανοητικής υστέρησης; - ότι έχει πλέον και η ίδια, ήδη, παρελθόν διακυβέρνησης 4 1/2 ετών; Αλλά και τα ψέματα /υποσχέσεις που έδωσε και δεν τήρησε; - Πως άραγε θα πείσει; Κατηγορώντας τα άλλα κόμματα ότι δίνουν υποσχέσεις, τις οποίες (όπως και ο ΣΥΡΙΖΑ) δεν θα τηρήσουν;\nβ. Όταν αυξάνουν τα διόδια υπερβολικά στην Αττική Οδό από 2,80 € σε 3 € και από 1/1/2020 σε 3,30€ τι φαντάζονται; Ότι θα τους ανταμείψουν (από ευγνωμοσύνη) οι πολίτες; Αλήθεια: Σε εποχή διαρκούς, πολυετούς λιτότητας, ποιές αποδοχές- μισθοί, συντάξεις- αυξήθηκαν και μάλιστα σε τέτοιο ποσοστό;\nγ. Οι υπάλληλοι και ο πολιτικός τους προϊστάμενος Υπουργός, αποφάσισαν να αυξηθεί από δύο σε τέσσερεις ο αριθμός των Ιατρών οι οποίοι θα εξετάζουν τους ηλικιωμένους οδηγούς.\nΣωστή απόφαση. Παθολόγος, Οφθαλμίατρος, Ω.Ρ. Λαρυγγολόγος, Νευρολόγος, πιστοποιούν την καταλληλότητα του ατόμου που πρέπει να ανανεώσει το δίπλωμα οδήγησης.\nΠέρυσι προστέθηκε και κάτι (απαράδεκτο κατά τη γνώμη μου και αχρείαστο) ακόμη: Η υποχρέωση να δίνουν και εξετάσεις οδήγησης (!!!).\nΑνεπαρκείς, μικρονοικοί άνθρωποι, εισηγούνται , υπογράφουν και προωθούν προς εκτέλεση /εφαρμογή τέτοια μέτρα ταλαιπωρίας.\nΥπάρχει δυστυχώς και η πολύ χειρότερη συνέχεια:\nΛόγω συγκυριών -απεργίες, έλλειψη εξεταστών, κλπ - αθροίστηκαν κάπου 75.000 υποψήφιοι προς εξέταση (!).\nΑποφασίστηκε - ορθότατα- να δίνεται η δυνατότητα (με δίμηνες και τρίμηνες παρατάσεις) οδήγησης.\nΑκούστε /πληροφορηθείτε και το ανήκουστο, το εντελώς ά-λογο.\nΓνωρίζω συγκεκριμένη περίπτωση γνωστού μου του οποίου η τρίμηνη άδεια ανανέωσης/παράτασης έληγε τέλος Ιουνίου. Πήγε λοιπόν να την ανανεώσει και του είπαν ότι δεν γίνεται.\n-"Γιατί " ρώτησε.\n- "Επειδή ο Νόμος δεν επιτρέπει άλλη παράταση".\n-"Και τι θα κάνω, πως θα οδηγώ;".\n- "Ακούστε, στις 28 Αυγούστου θα εξεταστείτε".\n- "Τότε ανανεώστε μου μέχρι τις 27 Αυγούστου".\n- "Δεν γίνεται. Ο Νόμος. Δεν θα οδηγείτε για δύο μήνες".\n- "Δηλαδή χάνω τις διακοπές μου και της οικογένειας;".\n-"Ήθελα να 'ξερα, ποιοί ηλίθιοι, μισάνθρωποι, ανάλγητοι, παλιάνθρωποι πήραν τέτοιες αποφάσεις". Ξέσπασε.\nΤο βέβαιον είναι πως τέτοιες απάνθρωπες αποφάσεις μόνον αγανάκτηση\nΥΓ Όταν έγραψα περί αυτοκαταστροφικής τάσης και περί σημαντικής διαφοράς στις εκλογές, είχα υπόψη μου - εκτός πολλών άλλων "αστοχημάτων" - και τα τρία που προανέφερα. Ιδίως το τελευταίο.\nΞενίζει η εμμονή των εξουσιαστών μας να βαδίζουν από το κακό στο χειρότερο.


Art Box 2 | MyBoxes\nΣτο Art box #2 θα βρεις\nΟ Ραφαήλ (Ραφαέλλο Σάντσιο ντα Ουρμπίνο, 1483-1520), ήταν Ιταλός ζωγράφος και αρχιτέκτονας της ύστερης Αναγέννησης. Δούλεψε στο εργαστήρι του κυριότερου καλλιτέχνη της Σχολής της Ούμπρια, του Περουτζίνο και στον δεύτερο σταθμό στην καριέρα του, υπήρξε μαθητευόμενος του Μιχαήλ Άγγελου, του οποίου τα έργα είχε θαυμάσει στη Φλωρεντία και του ενέπνευσαν την «Αποκαθήλωση». Άλλα μεγάλα έργα του ζωγράφου θεωρούνται οι «Τρεις Χάριτες», το «Όνειρο του Ιππότη» και «Ο Άγιος Γεώργιος και ο δράκοντας».\nΟ Αντρέα Μαντένια (1431-1506) Ιταλός ζωγράφος, χαράκτης και σχεδιαστής, μαθήτευσε κοντά στον Σκουαρτσόνε στην Πάδοβα, από τον οποίο μυήθηκε στην ρωμαϊκή αρχαιολογία και ιστορία. Με μεγάλες επιρροές από ζωγράφους της Σχολής της Φλωρεντίας, ο Μαντένια έγινε γνωστός για την ιδιαίτερη προοπτική που χρησιμοποιούσε όπου το χαμηλό ύψος του ορίζοντα, βοηθούσε να κάνει τα κύρια θέματα των έργων να δείχνουν ιδιαιτέρως εντυπωσιακά. Γνωστά έργα του ζωγράφου η «Αγωνία στον Κήπο της Γεσθημανής», ο «Άγιος Σεβαστιανός» και ο «Χριστός Νεκρός».\nΟ Βίνσεντ βαν Γκογκ (1853-1890) ήταν Ολλανδός ζωγράφος που –μετά θάνατον- αναγνωρίστηκε ως ένας από τους σημαντικότερους ζωγράφους όλων των εποχών. Η επίδραση του στα μεταγενέστερα κινήματα του εξπρεσιονισμού, του φωβισμού αλλά και εν γένει της αφηρημένης τέχνης, θεωρείται καταλυτική. Ενώ ο ίδιος επιρρεάστηκε από τους ιμπρεσιονιστές ζωγράφους όπως τους Μονέ και Ρενουάρ. Ανάμεσα στα πολλά γνωστά έργα του ζωγράφου είναι το «Έναστρη Νύχτα» και τα «Ηλιοτρόπια».\nΟ Τζιοβάννι Αντόνιο Κανάλ (1697-1768) –γνωστός ως Καναλέτο- είναι ένας από τους σημαντικότερους εκπροσώπους της ευρωπαϊκής ζωγραφικής του 18ου αιώνα και του καλλιτεχνικού κινήματος vedutismo (από την ιταλική λέξη veduta που σημαίνει άποψη). Σε αντίθεση με τους συγχρόνους του, ο Καναλέτο ζωγράφιζε εκτός στούντιο και στα έργα του επικεντρώθηκε στην απεικόνηση τοπίων και πόλεων, υπαρκτών ή φανταστικών, ή και συνδυασμό των δύο όπου η διαχωριστική γραμμή δεν ήταν πάντα αντιληπτή.\nΔώρο μία συλλεκτική υφασμάτινη τσάντα (διαστάσεις 38×42) με αποφθέγματα μεγάλων ζωγράφων.\nArt Box No 1\nΚαραβάτζιο, Μιχαηλάγγελος, Μποτιτσέλι, Λεονάρντο ντα Βίντσι\nArt Box No 3\nΡέμπραντ, Τζιότο, Ροντέν και Ρενουάρ\nArt Box No 4\nΡούμπενς, Πωλ Σεζάν, Πωλ Γκωγκέν, Αμεντέο Μοντιλιάνι\nArt Box No 5\nΕντγκάρ Ντεγκά, Εντουάρ Μανέ, Τζαν Λορέντσο Μπερνίνι, Ευγένιος Ντελακρουά\nArt Box No 6\nΦρανθίσκο Γκόγια, Τιτσιάνο, Ντιέγο Βελάθκεθ, Κλωντ Μονέ\nΣτο δεύτερο Art Box θα βρείτε τέσσερα βιβλία με τη ζωή και το έργο των Ραφαήλ, Αντρέα Μαντένια, Βίνσεντ βαν Γκογκ, Καναλέτο


BladeScan, το νέο σύστημα φώτων από τη Lexus - Caroto.gr\nΚύρια σελίδα/ΑΡΘΡΑ/ΤΕΧΝΟΛΟΓΙΑ/BladeScan, το νέο σύστημα φώτων από τη Lexus\nΗ Lexus ετοιμάζεται να λανσάρει ένα νέο, εξελιγμένο, ενεργό σύστημα φωτισμού, το οποίο θα παρέχει σαφώς μεγαλύτερη ακρίβεια από το υπάρχον.\nΤο BladeScan, όπως ονομάζεται, υπόσχεται να κάνει πιο εύκολο το έργο του οδηγού κατά τις νυχτερινές ώρες, ανεξαρτήτως της περιοχής στην οποία κινείται και των καιρικών συνθηκών. Η ίδια η εταιρία το χαρακτηρίζει ως state-of-the-art και πράγματι, καταφέρνει να εισάγει μία σειρά από ενδιαφέρουσες εξελίξεις.\nΣε σχέση με το μέχρι πρότινος adaptive σύστημα φώτων που διέθετε, στο πακέτο Lexus Safety System+, τα νέα φώτα μπορούν να διακρίνουν κάποιο πεζό σε σχεδόν διπλάσια απόσταση, 56, έναντι 24 μέτρων. Αντίστοιχα, μπορούν να φωτίσουν πιο έγκαιρα πινακίδες οδικής σήμανσης, ενώ παρέχουν καλύτερο έλεγχο της δέσμης του φωτός, ώστε να μην τυφλώνουν αντίθετα κινούμενα οχήματα. Για την ακρίβεια, ο φωτομετρικός έλεγχος έχει βελτιωθεί από τις 1,7 στις 0,7 μοίρες.\nΣχεδιαστικά, το κάθε φωτιστικό σώμα διαθέτει 10 φωτοδιόδους LED τοποθετημένες σε συμπαγή μονάδα, στην μπροστινή γωνία. Αυτές στέλνουν το φως διαγώνια, σε δύο καθρέφτες με σχήμα λεπίδας, που περιστρέφονται με μεγάλη ταχύτητα. Οι λυχνίες LED ανάβουν και σβήνουν αυτόματα, ενώ η όλη διάταξη ενσωματώνει και τα φώτα ημέρας. Το πρώτο μοντέλο που θα εφοδιαστεί με το σύστημα BladeScan είναι το RX. Αργότερα, βέβαια, θα δούμε το εν λόγω σύστημα και σε άλλα μοντέλα της φίρμας.\nBladeScan LED LED (Light Emitting Diode) LEXUS RX